Fəzail Ağamalı: "Rafiq müəllim, siz hadisələrin fövqündə dayanmalısız"\n2022, 29 Yanvar, şənbə, Bakı vaxtı 07:30\nKimə ziyalı demək olar? ("Pen klub" proqramı, 12 yanvar 2012\n240p | 127,2MB\nMövzunu Ziyalılar Forumundan professor Rafiq Əliyev, yazıçı Fəxri Uğurlu və hakimiyyətyönlü Ana Vətən Partiyasının sədri Fəzail Ağamalı müzakirə edirlər.\nRafiq Əliyev: "Ziyalılar Forumundakı insanların heç birinin o qızardılmış ətə tamahı yoxdur". "Pen klub"da debat\nFəzail Ağamalı Rafiq Əliyevlə Ramiz Rövşənə normal yanaşır, amma düşünür ki, "Eldar Namazov Ziyalılar Forumu çətiri altında öz siyasi fəaliyyətini göstərməkdədir. Rüstəm İbrahimbəyov qərəzli və ziyalıya yaraşmayan fikirlərini ictimai rəyə ötürməkdədir".\nFəxri Uğurlu: "Sabah bizim millətin xətti imzalar içində olacaqsa, bu millət, bu dövlət yaşayacaqsa, bu ziyalılara görə yaşayacaq, Əli Əhmədov kimi siyasətçilərə görə, yox".\n"Ziyalılıq nədir? Ziyalı siyasətlə məşğul ola bilməzmi?" “Pen klub” proqramının bu mövzuda müzakirəsində Ziyalılar Forumundan professor Rafiq Əliyev, millət vəkili Fəzail Ağamalı (telefonla) və yazıçı Fəxri Uğurlu iştirak ediblər.\nAdətən bizdə ziyalı anlayışına çox vaxt məntiqli yox, assosiativ, emosional yanaşırlar. Onun emosional yükü daha çoxdur. Ziyalı yalnız oxumuş, savadlı, ali təhsilli, professor, akademik, yaxud böyük yazar olmaq deyil. Bu, çoxatributlu anlayışdır. Bunun çoxlu meyarları var. Bir fərd hansı meyarlara cavab verəndə onu ziyalı adlandırmaq mümkündür? Düşünürəm ki, bunun əsas prinsipi intellektual azadlıqdır. Ziyalı vicdanının səsində, öz fikrində azad olmalıdır. Müstəqil olmalıdır. Əsas prinsip budur. Onun vicdanının səsi onun azadlığının sükançısı olmalıdır və bu sükan ona xüsusən ekstremal şəraitlərdə, məsələn, bizim bu çətin şəraitimizdə həmişə mayak kimi yol göstərməlidir. Bu, peşə deyil. Peşə olsa, ziyalını universitetlərdə hazırlayardılar. Ziyalılıq missiyadır.\nFəzail müəllim, Yeni Azərbaycan Partiyasının icraçı katibi Əli Əhmədov deyib ki, Ziyalılar forumu şəxsi maraqlarından irəli gələn toplantıdır. Onun bildirdiyinə görə, ziyalı peşəsini buraxıb siyasətə baş vurursa, deməli, o, artıq tükənib, o artıq ziyalı adını və statusunu tükəndirib, indi başlayıb siyasətlə məşğul olmağa... Sizin fikriniz nədir?\nKütləvi informasiya vasitələrinin, demək olar ki, ən çox maraq göstərdiyi məsələlərdən biri də Ziyalılar Forumu və onun ətrafında baş verən hadisələrdir. Jurnalistlər müraciət edəndə mən də fikirlərimi ifadə etmişəm, çalışmışam ki, tərəf olmayım, siyasi baxışlarımı, düşüncələrimi kənara qoyaraq məsələyə obyektiv münasibət bəsləyim. Çünki, məncə, ziyalılar bütün proseslərin içində olmaqla bərabər cəmiyyətdəki kəsimlərin, ayrı-ayrı qrupların, siyasi qüvvələrin fövqündə dayanacaq səviyyədə olmalıdır. Əgər Ziyalılar Forumu ətrafına toplamış insanlarla birgə siyasi proseslərə qoşulursa və proseslərə siyasi qiymət verirsə, artıq o, siyasi qüvvələrin fövqündən onun içinə düşür və istər-istəməz özünün mövqeyini ortaya qoyur - bu da əlbəttə ki, kifayət qədər problemlər yaradır. Hazırda Ziyalılar Forumunda cəmləşən insanların istər cəmiyyətdə gedən proseslərə, istərsə də ayrı-ayrı məsələlərə çox fərqli yanaşmaları var. Məsələn, mən düşünürəm\nFəxri Uğurlu (sağda) və Rafiq Əliyev\nki, çox hörmət bəslədiyim Rafiq Əliyevlə orada olan Eldar Namazov və ya Rüstəm İbrahimbəyovun yanaşmalarında çox köklü fərqlər var. Rafiq Əliyev öz fikirlərində daha sərbəstdir, hadisələrin gedişinə çalışır daha obyektiv yanaşsın.\nBir ziyalı olaraq özünün gördüklərini cəmiyyətə çatdırır, narahatlığını ifadə edir. Eldar Namazovun fikirlərində isə başdan-başa siyasət var və o, Ziyalılar Forumu çətiri altında öz işini görməkdə, fəaliyyətini göstərməkdədir. Rüstəm İbrahimbəyov çox qərəzli və ziyalıya yaraşmayan fikirləri, anlayışlarını ictimai rəyə ötürməkdədir - bu da qəbuledilən deyil. Ramiz Rövşən də bu forumda iştirak edib. O da tamam ambisiyadan kənar şair olaraq Azərbaycanda nüfuza malikdir. Onun yanaşması fərqlidir. Bu gün bu dörd nəfərin adını çəkdim mən. Öz müşahidələrimi deyirəm, bunların arasında çox fərqlər var, ona görə də, Ziyalılar Forumunun məqsədi, məramı necədirsə, nədən ibarətdirsə, onu təkcə söyləmiş olduğu bəyanatlar, fikrilər əsasında qiymətləndirmək son dərəcə çətindir. Ziyalı o demək deyil ki, onlar yalnız cəmiyyətdəki neqativ halları qabartmalıdırlar. Bunun üstünə getmək lazımdır. Bunu demək lazımdır, neqativ halları aradan qaldırmaq üçün ziyalı olaraq çarpışmaq, döyüşmək, vuruşmaq lazımdır. Ancaq bu, tünd rənglərlə olmalı deyil, qərəzli fikirləri və siyasi maraqları özündə ehtiva etməli deyil.\nEyni zamanda cəmiyyətin müsbət elementləri də önə çəkilməlidir ki, ziyalının dilindən o neqativ halları eşitdikdə insan düşünsün ki, bu, eyni zamanda əldə olunmuş uğurları da dediyi üçün obyektivdir. Bu, artıq nə iqtidardadır, nə müxalifətdədir. Bu, onların hamısından fərqli olaraq, cəmiyyətin ziyalısı olaraq gördüklərini xalqa, millətə çatdırır və beləliklə, cəmiyyətin inkişafına öz tövhəsini verir. Bu cür fərqli yanaşmalar, əlbəttə, forum haqqında ziddiyyətli vəziyyət yaradıb. Bu ziddiyyətli vəziyyətin yaranması da elə Ziyalılar Forumunun özündə gedən proseslərlə bağlıdır.\nMən eyni zamanda Rafiq müəllimin o fikri ilə razıyam ki, hər adama ziyalı demək olmaz. Birinin deyək ki, sadəcə on diplomu,\nelmi titulları varsa, onu mütləq ziyalı adlandırmaq olmaz. Ziyalı cəmiyyətə işıq verən, çoxlarının görə bilmədiyi, dərk edə bilmədiyi şeyləri görərək, dərk edərək, cəsarətlə insanlara deyirlər. Amma elə deməlidirlər ki, bu gün hakimiyyətdə olanlar da, cəmiyyət də, hakimiyyətə gəlmək istəyən müxalifət də buna qarşı ciddi arqument səsləndirə bilməsin.\nFəxri bəy, necə düşünürsünüz, Azərbaycan ziyalısına qarşı hansısa təpkilər, təzyiqlər varmı, yoxsa bunlar, sadəcə, mətbuatda işıqlandırılan fikirlərdir?\nZiyalılıq, əlbəttə, peşə deyil, ayrıca sənət sahəsi deyil. Yəni mən bu gün müəllimliyimi, alimliyimi, yaxud həkimliyimi buraxıb gedirəm ziyalı işləməyə - belə bir anlayış yoxdur. Ziyalı diplomlu da ola bilər, diplomsuz da. Keçmişdə bizim hamımız görmüşük, bilmirəm, bəlkə indi də var. El ağsaqqalları vardı, düşmənləri barışdırırdılar, qanlıçılığı aradan qaldırırdılar, insanlar arasında sülh, razılıq yaradırdılar. Onlar da ziyalılar idi. Ziyalının miqyası ola bilər. Ola bilər bir kənd, bir el səviyyəsindədir, ola bilər bir ölkə səviyyəsində, ola da bilər dünya səviyyəsində.\nBir də ki, ziyalılıq anlayışı ilə bağlı çox mübahisəli yanaşmalar var. Bəziləri deyir ki, bu, "intelligensiya" sözünün bizim dilə çevrilmiş variantıdır və Rusiyadan gələn bir termindir. Dünyada, ümumiyyətlə, belə bir anlayış yoxdur. Ola bilsin ki, bu gün Norveçdə, Finlandiyada və yaxud Danimarkada ziyalı anlayışına ehtiyac yoxdur, çünki orda hər kəs öz işi ilə məşğuldur, siyasətçi siyasətlə, alim alimliyi ilə və ona görə də onlar öz sahəsində etimad qazanıb. Cəmiyyətin problemlərinin hərə öz sahəsində həllinə çalışır. Bizim kimi avtoritar-totalitar cəmiyyətlərdə ziyalı təbəqəsinə ehtiyac var, çünki burda aşağılarla yuxarılar arasında çox böyük, keçilməz uçurum olur. Böyük xalq kütləsi ilə hakim dairələrin səsi bir-birinə çatmır. Ona görə ziyalılar burada həm sipər, həm də ötürücü rolunu oynayırlar, yəni xalqın sözünü yuxarıya çatdırmaq, əzilənləri əzənlərdən qorumaq və s. Yəni bizim kimi ölkələrdə ziyalılığın bir ictimai institut kimi ortada olması labüddür, qaçılmazdır.\nRafiq müəllimin işlədiyi institutda kafedra müdirliyindən uzaqlaşdırılması ilə bağlı cəmiyyətdə kifayət qədər reaksiyalar oldu. Ona qarşı çıxış edənlər də, onu müdafiə edənlər də oldu. Bu da cəmiyyətdəki istehkamın o tərəf-bu tərəfinə baxmağa bizə imkan verdi. Sonradan işıqların söndürülməsi və s. bunlar o qədər aşağı səviyyəli aksiyalardı, təzyiqlərdi ki, adam onlardan danışmağa da utanır. Görünür, kimlərsə ziyalıların öz fikrini\nsərbəst şəkildə bildirməsindən, mövqe bildirməsindən narahatdırlar.\nZiyalı-siyasət münasibətlərinə gəlincə, axı siyasət elə də mücərrəd deyil. Siyasət bizim ölkəmizdə gedən ictimai-siyasi proseslərdir. Burada biri var siyasi proseslərin subyekti kimi çıxış etmək, biri də var, siyasi proseslərə münasibət bildirmək. Münasibəti hər bir Azərbaycan vətəndaşı bildirə bilər - ən azı seçkiyə gedib səs verməklə. Ziyalılar da siyasi proseslərə münasibət bildirə bilər - bu çox təbiidir. Heç kəsin monopoliyasında olmamalıdır siyasət. Bu başqa söhbət ki, Ziyalılar Forumu siyasi subyekt kimi çıxış edirmi? Əlbəttə, xeyr. Bunu dəfələrlə açıq şəkildə deyiblər.\nRafiq müəllim, Fəzail Ağamalının fikrinə əsaslanaraq soruşuram, sizcə, ölkədə inkişaf varmı, qüsurlar çoxdur, ya inkişaf?\nBunu belə bölmək çətindir bir az. Təbii ki, indiki Azərbaycan əsasən, iqtisadi inkişaf baxımından, 15-20 il bundan qabaqkı Azərbaycan deyil. Bunları görmək lazımdır. Qüsurlar olsa da, Bakı tikilir. Düzdü, rayonlarda inkişaf bir o qədər görünmür, rayonların içinə girmək lazımdır. Amma bu abadlıq işlərini götürsək, qüsurlu cəhətləri olsa da, biznes mənafeləri olsa da, hər halda görünür ki, inkişaf var. Ancaq demokratiya baxımından elə yüksək inkişaf görmürəm.\nFəzail bəy düz dedi, ziyalı bütün bu hadisələrin fövqündə durmalıdır. Mən başqa yazılarımda da göstərmişəm, çıxışlarımda da demişəm. Bu Ziyalılar Forumu təşkilat deyil, qurum deyil, təxminən Roma klubu kimi bir şeydir. Ziyalılar yığışa bilərlər, fikrilərini söyləyə bilərlər. amma yenə deyirəm, bu, hadisələrin, cəmiyyətdə baş verənlərin fonunda olmalıdır. Rüstəm müəllim bunun diaqnozun vaxtında çox düz qoyub ki, biz ağrıyıq. Yəni biz həkim deyilik ki, bunu müalicə edək, biz ağrını göstərə bilərik. Bu baxımdan mən qabaqkı yazılarımda da demişəm, biz həmişə çalışmışıq ki, daim ortada olaq, müxalifətlə hakimiyyətin arasında. Ona görə ki müxalifətdə siyasi iddia var, hakimiyyət də siyasi hakimiyyətdədir. Bura yığışan ziyalıların heç birində mən indiyə kimi bu iddianı görməmişəm. Ola bilər kiminsə yazısında hiss olunur, bilmirəm. Mən Ziyalılar Forumunun işində hiss etməmişəm ki, kimdəsə siyasi iddia var, ola bilər ki kimsə hakimiyyətə can atır, sabah hansısa siyasi partiyaya qoşulacaq. Qoşulmağı da pis deyil, yəni burdan gedib ora qoşula bilər. Siyasi partiyaların haqqıdır hakimiyyətə gəlmək. Amma əfsuslar olsun ki, elə qüvvələr də var ki, istəyirlər Ziyalılar Forumunu həmin o ortadan itələsinlər. Özü də daha çox siyasi müxalifət tərəfə. Biz bunu istəmirik və qarşısını alırıq.\nFəzail bəyin bəzi adlar çəkməsinə gəlincə, bu onun haqqıdır. Əgər biz bu gün ziyalılıqdan danışırıqsa, ən birinci, azad fikrə hörmət etmək lazımdır. Bir tərəfdən yaxşıdır ki, plüralizm, müxtəlif fikirlər var. Amma bir şey də var ki, hər bir fərdin özünün də xüsusiyyəti var. Bir fərddə xüsusiyyət bir cür olar başqasında başqa cür. Onu deyim ki Ziyalılar Forumunda həmişə konsensus var. Yəni bir məsələ müzakirə olunanda, bunun əsas məqsədi ictimai fikri formalaşdırmaqdır, ona təkan verməkdir. Bu barədə həmişə konsensus var.\nBu Forumu ayrı-ayrılıqda Rüstəm İbrahimbəyov, Eldar Namazov hansısa bir tərəfə yönəldə, çəkə bilərmi?\nOnların belə bir arzusu, ideyası yoxdur. İkincisi də ki, yenə deyirəm, həmişə ümumi fikr və bir-birini eşitmə bacarığı var.\nBizim cəmiyyətdəki indiki vəziyyətdən fərqli olaraq burda insanların bir-birini eşitmək qabiliyyəti var\nFəzail müəllim, sizin Ana Vətən Partiyasında da kifayət qədər ziyalı var. Demək olarmı ki, onlar tükəndiyi üçün gəlib partiyaya üzv yazılıb siyasətə qoşulublar?\nRafiq müəllimin akademiyadan çıxarılmasına ilk mənfi reaksiya verənlərdən biri də mən oldum. Bu, mənim vicdanımın səsi idi, düşünürdüm ki, dünya şöhrətli bir alimin o akademiyadan, kafedradan getməyi o kafedra və akademiya üçün itkidir. Rafiq müəllim heç nə itirmir. İtirən o akademiya, məktəb və o kafedradakı alimlərdir ki, müəyyən lahiyələr üzərində işləyirlər, onların başında duran, önündə gedən şəxs onlara rəhbərlik edə bilmir. Bu elmdir. Elmdə də başlıcası məktəbdir və o məktəbi yaradandır. O məktəbi yaradanı kənara qoyursansa, belə çıxır ki, orta məktəbin ibtidai sinfində oxuyan uşaqları müəllimsiz qoyursan ki, özün özünə dərs keç, əlifbanı, hesabı öyrən və s. Təxminən buna bənzər bir vəziyyət yaranır. Ona görə mən buna etirazımı bildirdim. Doğrusu budur ki, mənim Rafiq Əliyevə yanaşmam fərqlidir. Onun özünü cəmiyyətə təqdimi məndə başqa fikir, digərlərində isə başqa fikir formalaşdırıb.\nBu da təbiidir, çünki neçə insan varsa o qədər də xarakter və fikir var, plüralizm var. Mən buna hörmətlə yanaşıram. Fəxri Uğurlunun da indi yanaşması çox orijinal oldu, çox xoşuma gəldi. Bunlar hamısı çox gözəl, bunların hamısı cəmiyyətə lazımdır. Rafiq müəllim söylədi ki, biz çalışırıq ortada qalaq. Amma Rafiq müəllim siz ortada yox, bütün hadisələrin fövqündə qalmalısınız. Fövqündə dayanandan sonra cəmiyyətdə gedən proseslərin həllinə ziyalı olaraq tövhənizi vermək istəyəcəksinizsə, real addımlarla, təmkin və səbrlə çıxış edəcəksinizsə, təbii ki, cəmiyyət tərəfindən də, siyasi qüvvələr tərəfindən də tanınacaqsınız. Siz indiyədək alim kimi tanınmısız.\nAlim olaraq sizə böyük hörmət var. Artıq indi siz başqa bir müstəvidə özünüzü cəmiyyətə təqdim edirsiniz. Bunun üçün zamana ehtiyac var. Cəmiyyət götür-qoy etməli, öz süzgəcindən keçirməlidir ki, Ziyalılar Formunun dedikləri nə qədər ambisiyadan\nFəxri Uğurlu və İlqar Rəsul (sağda)\nkənardır, nə dərəcədə həqiqətən millətin və dövlətin inkişafına yönəlmiş arzulardır, istəklərdir, iradədir. Siz forum olaraq işə təzə başlamısınız. Başladığınız zaman kəsiyində də kifayət qədər aktual bir şəkildə cəmiyyətin müzakirə obyektinə çevrilmisiniz. Bunun özü pis deyil, lakin bu müzakirələrdən elə çıxmaq lazımdır ki, cəmiyyət Ziyalılar Forumunu həqiqətən ziyalıların forumu kimi tanısın. Orada sizin kimi məsələlərə təmkinli münasibət bəsləyən də var. Açıq deyim, Eldar Namazov da təmkinli insandır. ancaq hadisələrə hədsiz dərəcədə emosional, bazar jarqonuyla mediaya çıxarılan münasibəti də var. Düşünürəm ki, cəmiyyət bunu qəbul eləməz. Ziyalının ağzından nur tökülməlidir.\nZiyalının dilindən elə sözlər çıxmalıdır ki, hər kəs onun qarşısında fikirləri ilə razı olduğunu ifadə edə bilsin. Qaldı sizin sualınıza, Ana Vətən Partiyasında diplomlular, ali təhsillilər və onların içərisində ziyalılar da var. Eyni zamanda bu ziyalılar həm də siyasi proseslərdədirlər. Öz iradələrini siyasətdəki kimi açıq şəkildə ortaya qoyurlar. Onların baxışı artıq siyasi baxışlardır. Ziyalıların isə baxışı daha geniş anlayışı özündə ehtiva edən baxışdır. Çünki orada siyasi ambisiya yoxdur. Mən açıq etiraf edirəm, mən siyasətdə ambisiyamı ortalığa qoyuram ki, siyasətdə qalım, öz fikirlərimi Milli Məclisin deputatı kimi ifadə edim. Bu, artıq mənim siyasi ambisiyamdır, amma ziyalıda bu ambisiya olmalı deyil.\nYeni Azərbaycan Partiyasının icraçı katibi Əli Əhmədov təklif edir ki, Ziyalılar Forumu «Narazı Ziyalılar Klubu» adlandırılsın. Deyir “Ziyalılar Forumuna daxil olanların narazılıqları da əslində ictimai motivli deyil. Deməli, kimsə hansısa problemini həll etmək istəyir, bunun üçün bir dəstə adamı başına yığıb ictimai fon yaratmağa çalışır. Kim başqalarının problemlərinin həll olunması üçün ictimai fon yaratmaq rolunu oynamaq istəyirsə, bu, onun öz işidir. Amma əvvəl-axır aldandığını başa düşəcək”.\nFəxri bəy, necə düşünürsünüz, ziyalıların bir araya gəlib nəsə etmək istəyinə belə bir münasibəti nədən irəli gəlir?\nƏvvəla, mən ölkəni idarə edən bir partiyanın ikinci şəxsinin Ziyalıların Forumuna, dünya şöhrətli ziyalılarımıza belə bir ironik münasibətini tamamı ilə qeyri-məqbul hesab edirəm. İkincisi də ziyalı həmişə narazı olmalıdır. Ziyalı öz vicdanının elçisidir. Burda bizim böyük şairimiz Ramiz Rövşənin şeirindən iki misra yadıma düşür. “Deyəsən çoxdur günahım, Allah mənə inanmır” - yəni insanın haqqa güvənməyi, insanın haqqı çağırmağı asan məsələdir. Namərd də, cəllad da işini görəndə, oğru da oğurluğa gedəndə “Ya Allah kömək ol” deyir. Əsas odu haqq insana güvənsin. Yəni haqqın güvəndiyi adamlar bu ziyalılardır, öz qəlbinin vicdanının səsini duyuran adamlardır. Bu cür dünya şöhrətli ziyalılara bu cür ironik münasibət heç kimə başucalığı gətirmir. Sabah bizim millətin xətti imzalar içində olacaqsa, bu millət, bu dövlət yaşayacaqsa, bu ziyalılara görə yaşayacaq, Əli Əhmədov kimi siyasətçilərə görə, yox.\nƏvvəla, o, düz deyildi ki, biz siyasətlə məşğul deyilik, qəti belə bir iddiamız yoxdur. Burda ancaq vicdanın səsi var. Sabah bizim nəvələrimiz bizdən soruşacaq ki, siz bunları görüb niyə susmusunuz? Susmaq isə ən böyük günahdır. Cəmiyyətdə olan bu qədər əxlaqsızlığa görə, dünyada gedən proseslərlə uzlaşmamağa, fikir azadlığına yasaq qoyulduğuna, insanların iqtisadi durumunun aşağı olmasına görə - bunların hamısını görə görə susmaq mümkün deyil. Biz öz bəyanatlarımızda da, sözlərimizdə də, Ziyalılar Forumunun yekun sənədlərində də bunları həmişə demişik. Ancaq burda susmaq mümkün deyil. Burda Ziyalılar Forumu haqqında fikrilər deyildi, mən Fəxri bəylə razıyam. Bir az düşünmək lazımdır. Rüstəm İbrahimbəyova nə lazımdır? - Hakimiyyət? Yox! -Maddiyyatmı lazımdı? Yox! İmic lazımdır? Yox! Azərbaycanda Allah eləsin hər il Oskar olsun. Amma baxın, türk dünyasında neçə Oskar mükafatçısı var? Ramiz Rövşən ən böyük şairimizdir, ən böyük rejissorumuz, dramaturqumuzdur Rüstəm İbrahimbəyov. Fərq qoymaq istəməzdim, amma ən böyük yazıçılarımızdandır Əkrəm Əylisli. Eldar Namazov çox ziyalı bir adamdır, gözəl politoloqdur, təcrübəli bir insandır. Bu insanların heç birini mən narazılar kateqoriyasına aid etməzdim. Yaxud da mən nədən narazı olmalıyam? Mən heç nə istəməmişəm, heç nə istəməcəyəcəm də. Mənim olanlarım kifayətdir.\nBizim Yurd TV-də “Əxlaq və cəmiyyət” adlı verilişimiz vardı, orda hörmətli rejissorumuz Mehriban Ələkbərzadə Mövlanədan rəvayət dedi. Mən də onu həmişə yazılarımda deyirəm: “İki dost olur biri dövlətli, biri kasıb ailədən olur. Bunlar bir gün gəzməyə gedirlər. Meşədə oturub nahar edəndə bu dövlətli uşaq çantasından qızardılmış ət və başqa ədviyyatlar, kasıbsa şor-çörək çıxarır. Dövlətli uşaq soruşur ətdən yemək istəyirsən, kasıb başı ilə “hə” deyir. Varlı deyir onda xoruz kimi banla, bir tikə verim. O banlayır, bu da bir tikə verir. Kasıbın yenə ətdə gözü qalır. Bu dəfə varlı deyir, yenə istəyirsənsə, onda it kimi ula, verim. Bu vaxt onları kənardan bir ixtiyar qoca izləyirmiş. Gözündən yaşlar axır. O, bir söz deyir: Nəfs!\nBax bu adı çəkilən insanların heç birinin o qızardılmış ətə tamahı yoxdur.\nFəxri Uğurlu, sizin fikrinizcə, indiyə qədərki hadisələrin fonunda gələcəkdə öz babalarından "niyə susurdunuz" soruşan çox olacaq?\nOnu gələcək göstərəcək. Baxır o gələcək nəsil indikilərə nisbətən\nhansı mövqedə olacaq, hansı cəmiyyətdə yaşayacaq və cəmiyyətin orta statistik intellektual göstəricisi necə olacaq. Əgər indikindən yüksək olacaqsa, yəqin ki o suallar veriləcək və hər kəs özlüyündə o suala cavab axtarmalıdır.\nRafiq müəllim, ortaq mövqe tapmaq mümkündürmü ki, proses getsin, amma işıqlar sönməsin?\nMən bilmirəm niyə optimistəm, görünür həm faktlara, həm fəhmimə əsaslanıram. Düşünürəm ki, dünyanın sürəti ilə olmasa da, vəziyyət dəyişəcəyik. Yəni işıqlar sönməyəcək, aydınlıq olacaq. Mən tez-tez bu sözü işlədirəm ki, dünya ədalətə hamilədir, özü də yarımçıq ədalətə yox. Ədalət olacaq. Onda işıqlar da sönməyəcək və işıqları sönməyə qoymayan ziyalılar olacaq. Çünki ziyalının missiyası budur ki, işıq versin.\nFəxri bəy, işlərin yolunda olması üçün, Fəzail Ağamalının dediyi kimi, ziyalının bu hadisələrin fövqündə dayanması üçün nə lazımdır, sizcə?\nƏvvəla, bu barədə uzun illər çox danışmışıq, çox yazmışıq. Biz deyirik ziyalı orta mövqedə olmalıdır, çünki fövqündə bir az yerinə düşmür. Belə deyək ki, ziyalının bir əli göydə, bir əli yerdə olmalıdır. Tam cəmiyyətin fövqünə qalxsa, "sən də düz edirsən, o da düz edir" desə, bu, ikiüzlülük, riyakarlıq olar, fövqündə durmaq yox. Amma baxaq görək bu dediyimiz orta mövqe qoyulubmu cəmiyyətdə? Əgər bir cəmiyyət ki, "kim mənimlə deyilsə, kim mənim kimi düşünmürsə, mənim düşmənimdir" prinsipi ilə idarə olunursa, o cəmiyyətdə orta yer varmı? Məşhur bir misal var. İstehkamın üstü olmur, ya o tayı olur ya bu tayı. Bax bu orta yeri azad etmək, ziyalılara saxlamaq üçün siyasi iradə olmalıdır. Kimlərsə çox narahatdır ziyalıların çıxıb azad söz bildirməsindən, öz fikirlərini, ideyalarını açıq şəkildə ifadə etməsindən. Mən sual verirəm, nə var burda təhlükəli, kimin hakimiyyəti əlindən gedir? Kimin kreslosu altından qaçdı? Bunlar hamısı uydurulmuş, qondarılmış təhlükədir. Heç bir real təhlükə yoxdur. Ziyalıdır, sözün deyir, eşidirsən eşit, eşitmirsən eşitmə. Eşitsən, sənin xeyirinədir, eşitməsən, sənin ziyanınadır.\nÜmumiyyətlə, bir məsələyə toxunmaq istəyirəm. Xarici ölkələrdə ziyalılıq anlayışı barədə mənə elə gəlir ki, mətbuatda yanlış fikir var. Qərb dünyasında ziyalılıq anlayışı var və bu, ictimai fikrə təsir edən bir şeydir. Məsələn, niyə deyirlər ki, Viktor Hüqo Fransanın vicdanıdır, ayrısını deyərdilər. Çünki böyük yazardı. Niyə deyirlər Dostoyevski Rusiyanın vicdanıdır, ayrısını demirlər?\nSadəcə orada siyasətçi də ziyalıdır. Fərqimiz budur\nTamamilə düzdür. Cəmiyyətdən cəmiyyətə fərq var. Ziyalılıq millətin humanitar aurasını yaradır. Bir də buna ingiliscə “Soft power” deyirlər. Onlar ziyalılığa yumşaq güc deyirlər. Yəni bu o deməkdir ki, ziyalı ictimaiyyətə, siyasi hakimiyyətə, müxalifətə təsir edə bilsin. Fəxri Uğurlu qeyri-səlis məntiqdən danışdı. Yəni "kim bizdən deyilsə, bizə düşməndir, orta yoxdur" fikrini nəzərdə tuturam. Aristotel deyirdi, ya bu qıraq var, ya o biri qıraq. Lütfi Zadədən əvvəl bir dənə Lukaseviç dedi ki, orta var. Zadə isə dedi ki, çoxlu orta var. İndi heç o ortanı da vermək istəmirlər bizə.\nPROQRAMIN VİDEOYAZISINA TAM ŞƏKİLDƏ YUXARIDA BAX\nMirzə İbrahimov adda yazıçı olubmu?


Botanika İnstitutu “Yaşıl dalğa” ekoloji hərəkatına dəstək verib\nOktyabrın 10-da Dənizkənarı Milli Parkda “Sərhədsiz diplomatiya” Beynəlxalq Uşaq Diplomatiyası Mərkəzinin fəaliyyəti çərçivəsində Bakı Avropa Liseyinin təşəbbüsü, AMEA Botanika İnstitutu və Mərkəzi Nəbatat Bağının, həmçinin Dənizkənarı Bulvar İdarəsinin dəstəyi ilə “Yaşıl dalğa” ekoloji hərəkatının ilk aksiyası keçirilib.\n6 oktyabr - Dünya Yaşayış Məskənlərinin Müdafiəsi Gününə həsr olunmuş ekoloji aksiyanın məqsədi Azərbaycanın endem bitkilərini qorumaq və dünya ictimaiyyətinin, xüsusilə bəşəriyyətin gələcək inkişafının qayğısına qalacaq gənc nəslin diqqətini ətraf aləmin bugünkü problemlərinə cəlb etməkdir.\nAMEA-nın Botanika İnstitutunun Sistematika və biomüxtəliflik şöbəsinin müdiri, b.ü.f.d. Rəşad Səlimov şagirdlərə Azərbaycan endemləri barədə interaktiv mühazirə keçib. O, insanların təbiətə nəzarətsiz müdaxiləsinin yüzlərlə bitki və heyvan növünün məhvinə gətirib çıxardığını diqqətə çatdırıb.\nSonda şagirdlərin adları yazılmış bəzi endem bitkilərinin toxumları onlara təqdim olunub. Məktəblilər bu bitkilərə necə qulluq edəcəkləri barədə məlumatlandırılıblar.\nAksiya iştirakçılarının bir hissəsi Azərbaycanın “Qırmızı Kitabı”na daxil edilmiş və digər endem bitkilərin (dəmirağacı, Lənkəran akasiyası, nar ağacı, şabalıdyarpaq palıd, sərv ağacı, Eldar şamı) tinglərini mütəxəssislərlə birgə Dənizkənarı Milli Parkda xüsusi ayrılmış sahədə əkiblər.\nQeyd edilən bütün bitkilər və tinglər AMEA Mərkəzi Nəbatət Bağının hədiyyəsidir.


“İşğalçıya qarşı hərbi təzyiq ən doğru yoldur” – Politoloqdan düşmənin itkilərinə dair şərh\n17 Yanvar 2017 - 12:40\n“İşğalçıya qarşı hərbi təzyiq ən doğru yoldur” –Politoloqdan düşmənin itkilərinə dair şərh\nErməni saytlarından biri Ermənistanın cəbhə bölgəsindəki itkiləri ilə bağlı maraqlı statistika açıqlayıb.\nDeməli, 2016-cı ildə Ermənistanın Dağlıq Qarabağda və Azərbaycanla sərhəddə itkilərinin sayı 166 nəfərdir.\nBunlardan 147 nəfəri hərbi xidmətdə olanlar, 18 nəfəri isə könüllüdür. 109 nəfər döyüşdə, 57 hərbçi isə qeyri döyüş şəraitində öldürülüb.\nStrateq.az xəbər verir ki, bu barədə politoloq Elxan Şahinoğlu məlumat verib.\nOnun sözlərinə görə, bu statistikanı yayan erməni saytı iki maraqlı müqayisə də aparıb:\n"Birincisi, 2015-ci ildə Ermənistanın itkiləri 76 nəfər idi, yəni özlərinin yazdığına görə itkiləri iki dəfə artıb. İkincisi, saytın yazdığına görə 1994-cü ildən bu yana ilk dəfədir Ermənistan cəbhə bölgəsində könüllülərini itirir".\nPolitoloqun sözlərinə görə, əslində, Ermənistanın 2016-cı ildəki itkiləri bundan dəfələrlə çoxdur, gizlətməyə çalışırlar, tək elə aprel ayındakı döyüşlərdə yazdıqlarından ən azı 3-4 dəfə çox itki veriblər:\n"Ancaq tutalım ki, erməni saytının yazdığı doğrudur, itkiləri elə yazılan kimidir. İqtisadiyyatı və əhalisi ilbəil kiçilən Ermənistan üçün 166 gəncini itirməsi faciədir. Çünki əhali artmır, olan-qalan gənclər isə ya döyüşlərdə ölür, ya da ölkəni tərk etmək barədə düşünürlər. Aprel döyüşləri bu prosesi daha da sürətləndirib. Bu statistika bir daha ondan xəbər verir ki, işğalçıya qarşı hərbi təzyiq ən doğru yoldur".


Cake shop oyunlar - Oyun - oyun pulsuz oynayır\nCake shop oyunlar\nvaxt Cake Shop online oyunlar siz bütün hikmət öyrənmək üçün çalışırıq, restoran biznesi pulsuz üçün oynayacaq. Tələbkar müştərilərin sülh vermək, və üç daha çox tövsiyə deyil, onları toplamaq deyil. Unaccustomed People növbə əzgin və əsnəmək əgər yalnız rakiplerinizin gedəcək. Tortlar və plomblar From alıcı & ndash sifariş tort toplaşmaq; onun baş üzərində Tuchke onu görəcəksiniz. Əgər birdən kənara bir səhv etmək Əgər bir tərəfə & ndash məhsul; başqa kimsə lazım ola bilər. Mənfəət yığılmış, o, otağı üçün avadanlıq və mebel sərf edilə bilər.\nSuper Qızlar: Cupcakes\nÇörəkçilik və Decorating Cakes: Uşaqlar üçün Boyama\nCrazy Cupcakes: obyektləri tapmaq\nKateqoriya Oyunlar Cake Shop:\nSon Cake shop oyunlar\nOyunlar Online Bütün Cake shop oyunlar\nUşaqlar böyüklər təqlid üçün sevirəm, və onlar qızları və ana, sürücü, həkim, aşpaz və dayə bir oyun əvvəl məhdud idi, bu gün valideynləri biznes oyun üçün nümunə çevrilmişdir. Əgər hər hansı bir virtual seçin və şirkətin idarə heyətinin bacarıqlarının inkişaf edə bilər ki, çox bu istiqamətdə.\nLearning oyun Cake Shop\nHər peşə bir iş qurmaq üçün əsas kimi xidmət edə bilər, lakin oyun Bu bölmədə xüsusi başlıqları bölünür kimi, biz iaşə idarə nöqtəsi kimi, digər deyil online oynamaq üçün cupcake mağaza ehtimalı haqqında danışmaq lazımdır. Bu maddələr alınması və ya bir kiçik mobil fast-food yerdə uyğun olaraq Muffins və tortlar üçün hazır böyük bir kafe, ola bilər.\nBu iş ən əhəmiyyətli şey nədir?\nqonaqlar üçün sürətli və yüksək keyfiyyətli xidmət.\nMüştəri razı Əgər\n, o şirkət üçün sizə geri dəfələrlə və iradə gələcək. Sizin qondarma onun təvəccöh üçün gəlməmişik əgər Lakin, sizin təşkilat izzəti unflattering və zərərlər üçün hazır olacaq. Biz müştəri hər zaman haqlıdır ki, vərdiş. Hər halda, biz bu görmək var, lakin təcrübədə tez-tez müxtəlif görünür. Siz hələ bu postulat riayət Lakin, biz möhkəm insanlar kuyruk vərdişi itirmiş və sizin üçün çox uzun gözləmək deyil ki, başa düşmək lazımdır. Qaynatmaq » Tezliklə siz necə insanlar & laquo görəcəksiniz və bir qəzəb növbəti an rakiplerinizin gedir.\nƏgər birdən səhv tort komponentləri yığılmış varsa\n, alıcı sadəcə onu imtina edəcək. Əgər belə nəzarət üçün baş əgər narahat etməyin. Just kimsə məhsulları məhz bu birləşməsi sifariş edəcək ki, ümid ilə bir tərəfə məhsul kənara. , Shift sonuna qədər tort sahibsiz qalmış, yalnız zibil onu buraxın.\npeşə mərhələli inkişafı.\nbiznes ilkin mərhələlərində ilə başlayaraq, siz komponentləri məhdud olacaq. Amma bu tamamilə əks & ndash, bütün pis deyil; gözəl. Bu daha yaxşı tələsik etmədən prosesinə uyğunlaşmaq üçün imkan verir. Arxasında oyunun birinci və ikinci mərhələləri qalacaq zaman, sürətlə üçün hazır. Amma indi, otaq və mebel bəzəmək üçün dekorativ maddələr məişət texnikası mağaza yeni maddələr var. Sizin mənfəət artacaq hər dəfə, daha çox zərif köhnə maşın dəyişə biləcəklər. Bu daha yaxşı və daha sürətli müştərilərə xidmət üçün imkan verir və bu, avtomatik olaraq iş üçün pul mükafatı səbəb olacaq.\nklassik oyuncaqlar ilə yanaşı müəyyən fənlər üzrə online oyun mağaza cupcake bilər. Halloween həmişə orijinal şüurunda hərəkətə gətirdi, və bu mövzuda biznes-kafe, o cümlədən gameplay bir çox varyasyonu olmuşdur. Biz bu gecə həyat yer üzündə bütün pis, yaşayış arasında dolaşan və hərtərəfli həyatını korlamaq və bayram gəlir ki, bilirik. Onları sakitləşdirmək və hər bir hesab food üstünlükləri nəzərə alır öz kafe, açmaq üçün bir dəfə onlar üçün Xortdan vətəndaşları hücum hər hansı bir canavarlar, hürkütmək üçün.


Dövlət Sosial Müdafiə Fondunun 6 aylıq hesabatı - Trend.Az\nDövlət Sosial Müdafiə Fondunun 6 aylıq hesabatı\nCəmiyyət Materials 28 İyul 2015 13:51\nDövlət Sosial Müdafiə Fondunda 2015-ci ilin birinci yarısının yekunları və qarşıda duran vəzifələrə həsr olunmuş geniş kollegiya iclası keçirilib.\nDövlət Sosial Müdafiə Fondunda 2015-ci ilin birinci yarısının yekunları və qarşıda duran vəzifələrə həsr olunmuş geniş kollegiya iclası keçirilib. Bu barədə Trend-ə Fondun mətbuat xidmətindən məlumat verilib.\nİclasda giriş nitqi söyləyən Fondun sədri Elman Mehdiyev Azərbaycanda uğurla reallaşdırılan sürətli islahatlar strategiyasından bəhs edərək ölkəmizin həyatının bütün sahələrində mühüm nailiyyətlər qazanıldığını, davamlı tərəqqi və dayanıqlı iqtisadiyyatın təmin edildiyini deyib. Azərbaycan Prezidentinin ümumxalq mənafeyinə xidmət edən düşünülmüş siyasətinə uyğun olaraq respublikamızda əldə olunan iqtisadi potensialın məqsədyönlü şəkildə vətəndaşların həyat səviyyəsinin yüksəldilməsinə yönəldildiyini qeyd edən Fond sədri vurğulayıb ki, bu siyasətin prioritet istiqamətlərindən biri kimi pensiya təminatı sistemi ötən dövrdə mütərəqqi beynəlxalq təcrübə əsasında yenidən qurulub, pensiyaçıların sosial müdafiəsi əhəmiyyətli dərəcədə yaxşılaşdırılıb.\nCari ilin birinci yarısında Fondun xərcləri 1457,7 mln. manat təşkil edib və bunun da 1431,0 mln. manatı və yaxud 98,2 faizi əhaliyə ödənişlərə yönəldilib. Əmək pensiyaları ilə bağlı xərclər 1395,4 mln. manat, məcburi dövlət sosial sığorta haqları hesabına ödənilən müavinətlər isə 35,6 mln. manat təşkil edib. Vətəndaşların sosial müdafiəsinin gücləndirilməsi məqsədilə Azərbaycan Prezidentinin müvafiq sərəncamına əsasən 2015-ci ilin yanvarın 1-dən bütün növ əmək pensiyalarının sığorta hissəsinə 1,4 faizlik artım tətbiq olunub. Fondun daxilolmalarının artım səviyyəsi hər ay pensiya və müavinətlərin qrafikdən əvvəl maliyyələşdirilməsinə imkan verib.\n1 iyul 2015-ci il tarixinə əmək pensiyalarının orta aylıq məbləği 175,1 manat olub. Ölkə üzrə yaşa görə əmək pensiyalarının orta aylıq məbləğinin əməkhaqlarının orta aylıq məbləğinə nisbəti 43 faizdən yuxarı təşkil edib ki, bu da Avropa Sosial Xartiyasının tələblərinə tam cavab verir.\nFərdi uçot sistemində qeydiyyata alınan sığortaolunanların sayı cari ilin əvvəlinə nisbətən 122,5 min nəfər artaraq 3 milyon 098 min nəfərdən çox təşkil edib ki, bu da ölkədəki iqtisadi inkişafa uyğun olaraq daimi yeni iş yerlərinin yaradılmasının, habelə sosial sığorta sistemində təbliğat işlərinin gücləndirilməsi və iştirakçıların aktivliyinin artırılmasının göstəricisidir.\n"Elektron hökümət" portalının statistikasına əsasən Dövlət Sosial Müdafiə Fondunun göstərdiyi elektron xidmətlər ən çox istifadə olunan xidmətlər sırasındadır. 2015-ci ilin birinci yarısında Fondun öz saytı, "elektron hökumət portalı" və "elektron ödəniş portalı" vasitəsilə əhaliyə təqdim etdiyi elektron xidmətlərdən ümumilikdə 1 mln 300 minə yaxın istifadə sayı qeydə alınıb ki, bu da 2014-cü ilin müvafiq dövrünə nisbətən 2,6 dəfə artıq olmaqla, keçən ilin illik göstəricisi səviyyəsindədir. Kiçik ödəniş edən, mühasibatlığı avtomatlaşdırılmamış torpaq pay mülkiyyətçiləri, fərdi sahibkarlıq fəaliyyəti ilə məşğul olan şəxslərin hesabatlarının elektron formada qəbulunu təmin etmək məqsədilə Fondun bütün yerli orqanlarında yardım masaları fəaliyyət göstərib. Sosial sığorta haqlarının ödənişi və hesabatlılığı sahəsində avtomatlaşdırma nəticəsində Azərbaycan "Doinq Business 2015" hesabatında 32 pillə irəliləyib.\nPensiya təyinatının avtomatlaşdırılmış qaydada vahid mərkəzdən "Mərkəzi Çağrı Sistemi" vasitəsi ilə həyata keçirilməsi, habelə "ASAN xidmət" mərkəzlərində əmək pensiyalarının təyinatı xidmətinin təşkili işi daha da genişləndirilib.\nFondun çağrı mərkəzinin fəaliyyəti Nazirlər Kabinetinin 2015-ci il 25 fevral tarixli 50 nömrəli Qərarı ilə təsdiq edilmiş "Dövlət orqanlarında çağrı mərkəzlərinin fəaliyyətinin təşkili Qaydalarının" tələblərinə uyğun olaraq yenidən qurulub, habelə sahibkarlıq fəaliyyəti sahəsində universal telefon məlumat xidmətinin (Çağrı Mərkəzi) yaradılması məqsədilə 195 Çağrı Mərkəzinin Fondun çağrı mərkəzinə inteqrasiyası həyata keçirilib.\nPensiyaların plastik kartlarla ödənişinin kənd yerlərində yaşayan pensiyaçıları əhatə etməsi tədbirlərinin daha da genişləndirilməsi nəticəsində pensiyaçıların 100 faizinin pensiyasının plastik kartlarla ödənilməsi təmin olunub.\nCari ilin birinci yarısında bu məqsədlə Fond 3 sayda mərkəzi, 8 sayda regional təqdimat keçirib. Bununla yanaşı "Fərdi uçot əsaslı sosial sığorta sistemində iştirakınız etibarlı pensiya təminatınızdır" mövzusunda KİV arasında müsabiqə keçirilib. Həmçinin elektron xidmətlər mövzusunda xüsusi reklam çarxı televiziya kanallarında yayımlanıb. Bu sahədə ardıcıl tədbirlərin həyata keçirilməsi nəticəsində 2015-ci ilin 6 ayı ərzində Fondun Aparatına vətəndaşlardan daxil olan müraciətlərin sayı əvvəlki ilin müvafiq dövrü ilə müqayisədə 23 faiz azalıb.\nCari ilin 6 ayı ərzində vətəndaşların müəyyən olunmuş qrafikə uyğun qəbulu, onların müraciətlərinə, ərizə və şikayətlərinə vaxtında baxılması və haqlı tələblərinin həll edilməsi təmin olunub. Hesabat dövründə bilavasitə Fondun sədri tərəfindən 223 vətəndaş qəbul edilərək onların müraciətlərinə baxılıb.\nÖlkəmizdə pensiya islahatlarının yeni mərhələsinin prioritet hədəflərini müəyyən edən Azərbaycan Respublikası Prezidentinin 4 noyabr 2014-cü il tarixli 827 nömrəli Sərəncamı ilə təsdiq olunmuş "2014-2020-ci illərdə Azərbaycan Respublikasında pensiya təminatı sisteminin islahatı Konsepsiyası"nda nəzərdə tutulan islahat tədbirlərinin icrası məqsədilə Fond tərəfindən kompleks tədbirlər, o cümlədən qanunvericiliyə dəyişikliklərin hazırlanması işləri davam etdirilir.


Azərbaycanda tibbi turizmin tarixi – İkinci yazı - aztibb.az AZƏRBAYCANIN SƏHİYYƏ XƏBƏR PORTALI\nAzərbaycanda tibbi turizmin tarixi – İkinci yazı\nAzərbaycanda tibbi turizmə tələbat artmaqdadır. Bunun əsas səbəbləri insanların keyfiyyətli tibbi xidmətlərə əlçatanlığının təmin olunması, tibbi turizmin müalicə ilə yanaşı, fiziki və əqli yorğunluğun bərpası, xüsusi qulluq və gözəllik yönümlü digər xidmətlər də təklif etməsidir.\nAztibb.az ölkəmizdə sağlamlıq turizminin tarixinə adi növbəti yazını təqdim edir.\nMüstəqillik dövründə qaçqın və məcburi köçkünlərin yerləşdirilməsi üçün sanatoriyalardan da istifadə edildi. Odur ki, müharibə şəraitində onların fəaliyyəti məhdudlaşdırıldı.\n2000-ci ildən sonra sanatoriyalar öz imkanlarının az bir hissəsini bərpa edə bildi. Ölkədə iqtisadi stabilliyin yaranması, əhalinin gəlirlərinin artması müalicə-sağlamlıq turizminə tələbatı da artırdı. Həmçinin Kurortların İnkişafı Haqqında Dövlət Proqramına uyğun olaraq Həmkarlar Təşkilatının tabeliyində olan sanatoriyalar bərpa olundu.\nÖlkədə dövlət proqramlarına uyğun olaraq güzəştli kreditlər əsasında Naftalanda yeni sağlamlıq mərkəzləri tikilib istifadəyə verildi. Həmin ərərfədə tibbi turizm üzrə əsas müştəri seqmenti ölkə vətəndaşları idi. Müalicə-sağlamlıq turizm xidmətlərindən istifadə edənlərin təxminən 70%-ə yaxını ölkə vətəndaşları, 30% isə xarici vətəndaşlardan ibarət olurdu. Xarici turistlərin əsas hissəsi MDB məkanından gələn qonaqlar idi. Bunlar arasında Rusiya, Qazaxıstan, Ukrayna, Belarus, Özbəkistan vətəndaşları Azərbaycandakı sağlamlıq turizm xidmətlərindən daha çox yararlanırdı.\nÖlkə vətəndaşları Həmkarlar Təşkilatının güzəştli yollayışlarından yararlanmaqla birlikdə fərdi sağlamlıq xidmətləri təklif edən müasir kurort mərkəzlərinə də gedirlər. Ölkədə ənənəvi güzəştli yollayışlar (putyovka) əsasında sanatoriyaların müalicə xidmətlərindən istifadə olunması dövlət və özəl müəssisələrdə çalışanların Kurort Səhmdar Cəmiyyətinin tabeliyində olan müalicə-sağlamlıq müəssisələrindən yararlanmasına imkan verirdi.\nQeyd olunan seqment müalicə-sağlamlıq xidmətlərinə üstünlük verməklə, ənənəvi olaraq daha çox Naftalan kurortlarını seçirdilər. Eyni zamanda, MDB ölkələrindən gələn qonaqların bir hissəsi Duzdağ və Abşeron sanatoriyalarını seçirdilər. Bu seqment üçün sağlamlığın bərpası əsas tələb olmaqla yanaşı, xidmətlərin sayı və keyfiyyəti də önəmli hesab edilirdi.\nÖlkədə beynəlxalq turizmin inkişafı son on ildə iki dəfədən çox arması, Bakı şəhəri ilə yanaşı bölgələrdə yeni turizm sektorunun formalaşmasına təkan verdi.\nHazırda Azərbaycanda turizm növləri arasında sağlamlıq sahəsinin payı az olsa da, beynəlxalq miqyasda sağlamlıq xidmətləri daha çox təklif edilir. “Təbii müalicə ehtiyatları, müalicə sağlamlaşdırma yerləri və kurortlar haqqında” Azərbaycan Respublikası Qanunu və digər normativ sənədlərin qəbul olunması, bu sahənin inkişaf etdirilməsi məqsədilə yol xəritəsinin hazırlanması, müalicə-sağlamlıq turizminə xüsusi önəm verilməsi bu sahənin prioritet olduğunu göstərir.\nÖtən il koronavirus pandemiyasının yaratdığı böhran digər ölkələrdə olduğu kimi, Azərbaycanda da turizm sektorunda müşahidə olundu. Müəyyən tədbirlərdən sonra ilk növbədə daxili turizmin bərpası, növbəti mərhələdə isə sərhədlərin açılmasıyla qlobal turizmin bərpası gözlənilir.\nBundan başqa, turizm sənayesində işğaldan azad edilmiş ərazilərin turizm strategiyası və Şuşanın turizm konsepsiyası üzərində iş gedir.\nBu gün ölkəmizdə sağlamlıq turizminin inkişafı üçün zəngin təbii resurs bazası mövcuddur. Naftalan nefti, müalicəvi palçıqlar, mineral-termal bulaqlar, əlverişli mikroiqlim resursları, müalicə-sağlamlıq mərkəzləri, sanatoriyalar və s. infrastrukturun mövcudluğu bu sahənin cəlbediciliyini təmin edir.\nMüalicəvi mineral sularımız – İkinci yazı\nQulaq tutulması və TƏBİİ ÇARƏLƏR\n21.07.2021 | 21:28\nBir sual, bir cavab - Koronavirus allergiyadan əziyyət çəkənlərə necə təsir edir?\nXIX-XX əsrlərdə Azərbaycanda təcili tibbi yardım – İkinci yazı\nXIX-XX əsrlərdə Azərbaycanda ilk təcili tibbi yardım – Birinci yazı\nÖtən əsrin azərbaycanlı həkimləri – İkinci yazı\n17.07.2021 | 12:59\nÖtən əsrin azərbaycanlı həkimləri – Birinci yazı\nOrta əsrlərdə Azərbaycan xəstəxanaları – Darüş-şəfalar / İkinci yazı


Xocalı rayonunun Fərrux kəndi Azərbaycanın tam nəzarəti altına keçdi\nXocalı rayonunun Fərrux kəndi Azərbaycanın tam nəzarəti altına keçdi - ednews.net\n27.03.2022 16:57 Cəmiyyət A- A A+\n“Prezident İlham Əliyevin rəhbərliyi ilə Azərbaycan Ordusu hazırda dislokasiya işləri apararaq mövqelərini möhkəmlədir. Beləliklə, tarixi torpaqlarımızdan olan Fərrux kəndi də Azərbaycanın nəzarəti altına keçib”.\nEdnews xəbər verir ki. bu fikirləri “Report”a açıqlamasında Milli Məclisin deputatı, Yeni Azərbaycan Partiyası (YAP) İdarə Heyətinin üzvü Cavid Osmanov deyib.\n“44 günlük Vətən müharibəsində Müzəffər Ali Baş Komandan, Prezident cənab İlham Əliyevin rəhbərliyi ilə rəşadətli Ordumuz tarixi qələbə qazanaraq 30 il müddətində işğala məruz qalan torpaqlarımızı azad etdi və ərazi bütövlüyümüz təmin olundu.\nEyni zamanda Ermənistan diz çökərək, yalvararaq kapitulyasiya aktına imza atdı və beləliklə, 10 noyabr 2020-ci il tarixində üçtərəfli Rusiya, Azərbaycan Prezidentləri və Ermənistan Baş nazirinin imzası ilə təsdiq olunmuş bəyanat imzalanıb. Bəyanata əsasən, ərazilərimizin bir hissəsində, tarixi torpaqlarımızda Rusiya sülhməramlı kontingenti yerləşdirildi”, - deputat xatırladıb.


Əliyev: Bakı-Tbilisi-Qars dəmir yolu İpək Yolunun bərpasına xidmət edir – YENİLƏNİB – EtikXəbər\nAzərbaycan Respublikasının Prezidenti İlham Əliyev yanvarın 19-da Davosda Dünya İqtisadi Forumu çərçivəsində “The Silk Road Effect” (“İpək Yolunun səmərəsi”) adlı interaktiv iclasda iştirak etdi.\nDövlət başçısı iclasda çıxış etdi və sualları cavablandırdı.\nDünya İqtisadi Forumunun “İpək Yolunun səmərəsi” adlı interaktiv iclasında Azərbaycan Prezidenti İlham Əliyevlə yanaşı, Gürcüstanın Baş naziri Georgi Kvirikaşvili, Monqolustan Prezidenti Saxiaqiyn Elbeqdorj və digər ölkələrin nümayəndələri iştirak ediblər.\nAzərbaycanın tarixi İpək Yolunun bərpasında önəmli rol oynadığını deyən Prezident İlham Əliyev bu istiqamətdə ölkəmiz tərəfindən görülən işlərdən danışdı. Bakı-Tbilisi-Qars dəmir yolu layihəsinin İpək Yolunun bərpasına xidmət etdiyini, bu dəmir yolu vasitəsilə İpək Yolunu qısa vaxtda qət etməyin mümkün olacağını deyən dövlət başçısı hazırda Bakıda Xəzər regionunda ən böyük dəniz limanının tikildiyini bildirdi, İpək Yolunun sərmayədarlar üçün cəlbedici olmasının yolları barədə düşünülməsinin vacibliyini diqqətə çatdırdı.\nİpək Yolunun ölkələr arasında dostluğun və əməkdaşlığın daha da gücləndirilməsinə xidmət edəcəyini deyən Prezident İlham Əliyev ötən ilin Azərbaycanda “Multikulturalizm İli”, bu ilin isə “İslam Həmrəyliyi İli” elan olunduğunu bildirdi, bu çərçivədə həyata keçirilən tədbirlərin həm də İpək Yolu layihəsinin uğurla reallaşmasına töhfə verəcəyini vurğuladı.\nDövlət başçısı İpək Yolu üzərində yerləşən ölkələr arasında əməkdaşlığın daha da gücləndirilməsi məqsədilə əlaqələndirmə qurumunun yaradılmasının əhəmiyyətinə toxundu, bunun bir çox layihələrin nəzərdən keçirilməsi, qərarların qəbul olunmasına imkan verəcəyinə əminliyini ifadə etdi. Prezident İlham Əliyev hazırda yüklərin İpək Yolu ilə daşınması üzrə müxtəlif ölkələrlə əməkdaşlıq üzərində iş getdiyini diqqətə çatdıraraq Azərbaycanın Şimal-Cənub nəqliyyat dəhlizinin reallaşması ilə bağlı tədbirlər gördüyünü bildirdi.\nÖlkəmizdə informasiya-kommunikasiya texnologiyalarının inkişafı ilə bağlı dövlət səviyyəsində bir sıra tədbirlərin görüldüyünü, Azərbaycanın enerji resurslarının İpək Yolunun bərpasında mühüm rol oynadığını deyən Prezident İlham Əliyev bu resursların ətraf mühitə təsirlərinin aradan qaldırılması istiqamətində görülən işlərdən danışdı.\nİpək Yolu layihəsinin insanlar arasında da əlaqələrin qurulmasına kömək edəcəyini deyən dövlət başçısı bunun ölkəyə daha çox turistlərin cəlb edilməsinə imkan verəcəyini bildirdi. Bu məqsədlə hazırda Azərbaycanda elektron viza sisteminin tətbiq olunduğunu, bunun isə əcnəbilərə Azərbaycana gəlmək üçün vizanı 3 gün ərzində almağa imkan yaratdığını vurğuladı.\nBununla da yanvarın 19-da Azərbaycan Respublikasının Prezidenti İlham Əliyevin İsveçrə Konfederasiyasına işgüzar səfəri başa çatdı.


Xalq artisti Azərbaycandan Amerikaya köçür:"O qədər naxələf insanlar gəldi-getdi həyatımdan..." - Azinforum.az İnformasiya Portalı\nAna səhifə / Şou Biznes / Xalq artisti Azərbaycandan Amerikaya köçür:”O qədər naxələf insanlar gəldi-getdi həyatımdan…”\nXalq artisti Azərbaycandan Amerikaya köçür:”O qədər naxələf insanlar gəldi-getdi həyatımdan…”\n“11 il kirayə evdə qalmışam. Xoşbəxtəm ki, hər şeyi zəhmətlə əldə etmişəm. Hər bir gözəl işdə zəhmət dayanır”.\nBu sözləri Xalq artisti Natiq Şirinov “Şou ATV” verilişində deyib.\n“Green card” qazanan və Amerikaya köçməyə hazırlaşan nağara ifaçısı göz yaşlarını saxlaya bilməyib. O, ailəsi ilə birlikdə ölkədən getdiyini deyib:\n“O qədər naxələf insanlar gəldi-getdi həyatımdan. Nə molla, nə dindaram. Azərbaycanlıyam, müsəlmanam. Getmək elədir ki… Bu, bir şansdır. İstəyir yüz ədəd “Green Card” udum… Bu, oğlumun arzusu idi. Sənədlərimiz hazırdır. Mayda ailəmlə birlikdə gedirəm.\nAmma min Amerika olsa, xalqımı kənara atmaram. Məni bu xalq yetişdirdi. Beş manatı görüb qaçan, çörəyi dizində olan deyiləm. Ümidlə istəyimiz orada nağara məktəbi açmaqdır. Oğlumu getməzdən əvvəl evləndirmək istəyirəm, amma razılaşmır”.\nQeyd edək ki, Natiq Şirinov təkcə Azərbaycanda deyil, dünyada da kifayət qədər tanınır/Axsam.az.\nÖncəki Cəbhədə düşmən təxribatı səngimək bilmir\nNövbəti Tələbə yataqxanalarında son vəziyyət – ARAŞDIRMA


Eşitmə və nitq məhdudiyyətli şəxslər üçün pulsuz video zənglər – Azərbaycanda\nEşitmə və nitq məhdudiyyətli şəxslər üçün pulsuz video zənglər – Azərbaycanda\nŞirkətin mətbuat xidmətindən FaktXəbər-ə verilən məlumata görə, “Nar” eşitmə və nitq məhdudiyyəti olan insanların bir-biri və yaxınları ilə daha rahat ünsiyyət qurması üçün onları limitsiz internetli “Nar” nömrələri ilə təmin edib. Təqdim edilən “Nar” nömrələri ilə eşitmə və nitq məhdudiyyətli şəxslər video zəng edə bilər. Video zəng vasitəsilə eşitmə və nitq məhdudiyyətli şəxslər öz fikirlərini işarət dilində izah etməklə yaxınları ilə daha rahat ünsiyyət qura biləcəklər. Bununla da məsafədən asılı olmayaraq, əlaqə problemlərindən uzaq olacaq və cəmiyyətə daha asan inteqrasiya olunacaqlar. Qeyd edək ki, nömrələr "Eşitmə və Nitq Məhdudiyyətli Şəxslərə Sosial Yardım" İB-nin üzvlərinə təqdim edilib.\nMəqalədə : eşitmə qüsuru\n09-12-2019 17:51 Nəqliyyat, Rabitə və Yüksək Texnologiyalar Nazirliyinə yeni səlahiyyət verilir\n09-12-2019 16:41 Naxçıvan Ali Məclisinə seçkilər təyin edilib - SƏRƏNCAM\n09-12-2019 16:07 DYP-nin sahə rəisi bələdiyyə üzvlüyünə namizədliyini irəli sürüb


İREX Azərbaycanda fəaliyyətini dayandırıb, nümayəndəliyini bağlayıb\nlogo of IREX\nİREX (Beynəlxalq Tədqiqatlar və Mübadilələr Şurası) Azərbaycanda fəaliyyətini dayandırıb və Nümayəndəliyini bağlayıb. Təşklat Azərbaycanda 1998-ci ildən fəaliyyət göstəriridi.\nİREX-in Vaşinqton ofisindən daxil olan məlumata əsasən, 30 sentyabr 2014-cü ildə İREX Azərbaycandakı Nümayəndəliyini ləğv etmək qərarı verib.\nİREX ölkədəki nümayəndəliyinə aid ofisini boşaldıb və bundan sonra Azərbaycanda rəsmi ofisi olmayacaq.\nİREX bəyan edir ki, 1998-ci ildən bəri fəaliyyət göstərdiyi Azərbaycanda təhsilə, medinın inkişafına, internet infrastrukturunun genişləməsinə dəstək vermək üçün əlindən gələn yardımı göstərməyə çalışıb və bu çərçivədə müxtəlif dövlət və hökumət qurumları ilə, habelə kommersiya və qeyri-kommersiya qurumları ilə sıx əməkdaşlıq edib.\nOdur ki, Fəaliyyəti dövründə sıx əməkdaşlıq etdiyi Humanitar Yardım üzrə Respublika Komissiyasına, Rabitə və Yüksək Texnologiyalar Nazirliynə, Təhsil Nazirliyinə, Dövlət Gömrük Komitəsinə, Milli Televiziya və Radio Şurasına, Azərpoçt MMC-yə, Bakıda və Sumqayıtda fəaliyyət göstərən Dövlət Universitetlərinə, özəl Universitetlərə, İctimai və regional televiziyalara, medianın inkişafına çalışan yerli kommersiya və qeyri kommersiya qurumlarına və onların rəsmi şəxslərinə, əməkdaşlarına öz dərin təşəkkürünü bildirir.\nİREX ümid edir ki, Azərbaycandakı fəaliyyətini Azərbaycan xalqı və hökuməti obyektiv qiymətləndirəcək. Son vaxtlar müxtəlif səpkidə mediaya ötürülən əsassız və böhtan dolu iftiralar ciddi qəbul edilməyəcək və başladılan proseslər hüququn üstünlüyü çərçivəsində İREX-in məqsədi Azərbaycan dövlətinin və cəmiyyətinin daha da inkişafına kömək göstərmək olub və hər zaman Azərbaycanı özünə dost ölkə hesab edib.\nIREX məhkəməyə müraciət edib\nİREX-in ofisində axtarış və müsadirə\nİREX: Azərbaycandakı fəaliyyətimiz qanunvericiliyə uyğundur və yenə davam edir\nİREX təşkilatının Azərbaycan nümayəndəliyinin bank hesablarına həbs qoyulub


İsa Qəmbər restorana getməməsinin səbəblərini açıqladı » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nİsa Qəmbər restorana getməməsinin səbəblərini açıqladı\n11 Dekabr 2012, 12:16 1438\nMüsavat Partiyası başqan İsa Qəmbərin müxalifət liderlərinin “Asiman” restoranında keçirilən görüşündə iştirak etməməsinə aydınlıq gətirib. Partiyanın başqan müavini Gülağa Aslanlı Modern.az-a açıqlamasında bildirib ki, Müsavat başqanı bu görüşə vahid namizəd məsələ ilə bağlı müzakirələrə görə qatılmayıb.\n“İsa Qəmbər bu haqda öz fikrini bildirib. Başqanın sözlərinə görə, onu dəvət edəndə deyiblər ki, müxalifətin vahid namizəd məsələsi müzakirə olunacaq. İsa bəy isə vahid namizədin müəyyən olunması istiqamətində danışıqların vaxtının yetişmədiyini bildirib”,- deyə partiya funksioneri qeyd edib.\nQeyd edək ki, paytaxtdakı “Asiman” restoranında keçirilən görüşdə ADP sədri Sərdar Cəlaloğlu AXCP sədri Əli Kərimli, Ümid partiyasının rəhbəri İqbal Ağazadə, ALP sədri Əvəz Temirxan, VİP sədri Əli Əliyev, AMİP sədri Yusif Bağırzadə, KXCP sədri Mirmahud Mirəlioğlu və Ziyalılar Forumunun üzvü Rafiq Əliyev iştirak ediblər.


740 min ödəməyən müğənnilər həbs ediləcək – Səhifə 115470 – Yenicag.Az\nAna Səhifə Maqazin 740 min ödəməyən müğənnilər həbs ediləcək\n740 min ödəməyən müğənnilər həbs ediləcək\nYeni Çağ Media Qrupu – Dekabr 19, 2015 - 13:43\n“Yeni il şənliklərində çıxış edən müğənnilər də vergi ödəməlidirlər”.\nBunu açıqlamasında Vergilər Nazirliyinin mətbuat xidmətinin rəhbəri Şahin Məmmədov deyib. O, şou-biznes nümayəndələrinin vergi ödəməyə cəlb olunması istiqamətində görülən işlərdən söhbət açıb:\n“Son iki ay ərzində bütün şou-biznes nümayədlərinin fəaliyyətləri nəzarətə götürülüb. İki aya yaxındır ki, onlar barəsində xəbərdarlıq xarakterli çıxışlar etmişik. Onların nəzərlərinə çatdırmışıq ki, vergi öhdəliklərinə əməl etmək vacibdir. Hazırda şou-biznes sahəsində qeydiyyatdan keçmiş təxminən üç minə yaxın vergi ödəyicisi var. Onların da təxminən mindən yuxarısı barədə əlavə vergi hesablanması aparılıb. Təxminən ödəniləcək məbləğ isə 740 min manata yaxındır.\nBu rəqəm bu il üçün hesablanmış rəqəmdir. Hazırda bu istiqamətdə müəyyən təhlillər aparılır. Həmin vergi məbləğinin şou-biznes nümayəndələrindən alınması istiqamətində müəyyən işlər görüləcək. Biz müğənnilərə dəfələrlə xəbərdarlıq etmişik ki, onların şadlıq saraylarında, restoranlarda və yeni il şənliklərindəki çıxışları vergi orqanlarının nəzarəti altında olacaq. Yen il şənliyi 4 günə təsadüf edir”.\nO, qeyd edib ki, ilin son rübünün bəyannamələri yanvarın 1-dən ayın son rübünə qədər yəni ayın 20-nə kimi təqdim olunmalıdır: “Biz bəyannamləri təhlil edən zaman müğənnilərin yeni il şənliklərindəki çıxışlarını da nəzərə alacağıq”.\nNazirlik rəsmisi həmçinin vergi ödəməkdən yayınan şou aləminin nümyəndələrini gözləyən cəzalardan da söhbət açıb. Onun sözlərinə görə 2 min manatdan artıq vergi borcu olan şou-biznes nümayədələri cinayət məsuliyyətinə cəlb olunacaqlar:\n“Vergi öhdəliyini yerinə yetirməyən vergi ödəyicisinə ilkin olaraq xəbərdarlıq olunur. Əgər biz bəyannamadə göstərilən məbləğdən şübhələnmişiksə, bununla bağlı həmin şəxsə bildiriş göndəriləcək. Ondan xahiş edilir ki, vergi məbləğini tam ödəsin. Əgər vergi ödəyicisi bu xəbərdarlıqlara əməl etmirsə, həmin şəxs barəsində əlavə vergi hesabalması aparılacaq. Bu zaman həmin şəxsin vergi borcu yaranacaq. Vergi borcunun alınması ilə bağlı isə müxtəlif tədbirlər həyata keçirilir.\nQanunvericilikdə müəyyən prosedurlar mövcuddur. Əvvəl xəbərdarlıq edilir. Əgər əməl olunmursa, həmin vergini ödəməkdən yayınan şəxsin bank hasabındakı pulların hərəkətinə sərəncam qoyulur. Yəni bank hesabı dondurulur. Əgər bank hesabında müəyyən məbləğ varsa, ondan dövlət büddcəsinə vergi üçün tuturlar. Əgər bank hesabı yoxdursa, həmin şəxsin əmlakına, və nəqliyyat vasitəsinə diqqət yönəlir.\nBundan başqa vergi ödəməkdən yayınan şəxslərin ölkədən çıxışı məhdudlaşdırla bilər. Hazırda bu prosses məhkəmə icra orqanlarının tərəfindən həyata keçirilir. Amma yanvar ayının 1-dən sonra qanuna əsasən vergi orqanlarına səlahiyyət verilib ki, vergi orqanlarının müraciəti ilə onların xaricə çıxışına qadağa qoysun. Əgər küllü miqadarda vergidən yayınma halları varsa, ödənilməli olan məbləğ 2 min mantdan yuxarıdırsa və görülən proseduralar nəticə verməyibsə, bundan sonra həmin şəxs cinayət məsuliyyətinə cəlb oluna bilər”.\nŞ. Məmmədov həmçinin xarici müğənniləri dəvət edənlərdən də vergi alınacağını sözlərinə əlavə edib:\n“Xarici müğənnilər gəlib Azərbaycanda hər hansı bir restoranda müqavilə əsasında gəlib çıxış edirlər. Həmin restoran və müğənninin özü də vergi ödəyiciləridir. Restoranda qeydiyyat aparılmalıdır ki, bu müğənni bu vaxtda restoranda çıxış edib. O qeydiyyata əsasən biz bilirik ki, həmin müğənni nə zaman orada çıxış edib. Buna uğun olaraq da həmin restoran və müqavilə bağlayan şəxsdən vergi alınacaq”. (Azvision)


Qarabağda Azərbaycanın qələbəsi cəmiyyətdə ciddi ruh yüksəkliyi yaratmışdı. İnsanlar gələcəyə böyük inamla və yeni ümidlərlə baxmağa başlamışdılar.\nHər halda, uzun illərdən sonra torpaqların böyük hissəsinin geri qaytarılması xoş ovqat yaratmaya bilməzdi. Təəssüf ki, cəmiyyət bir neçə ay əvvəlki kimi nikbin təsir bağışlamır.\nQazilərin, şəhid ailələrinin diqqətsizliklə bağlı narazılığı xeyli artıb. Sosial şəbəkələrdə bu qəbildən çoxlu şikayət materiallarına rast gəlmək mümkündür. Üstəlik, hərbçilərin məvacibinin azaldılması da ciddi tənqidlə qarşılanır.\nBizimyol.info xəbər verir ki, məsələyə həm Müdafiə Nazirliyi, həm də Maliyyə Nazirliyi münasibət bildirib. Açıqlamalarda nazirliklərin ikiqat pul təminatı ilə əhatə olunacaq hərbi qulluqçuların sayının dəqiqləşdirilməsi prosesi getdiyi bildirilir.\nBundan başqa, dövlət qurumları sosial şəbəkələrdə narazılıqların sayının artmasından narahatdır. Maliyyə Nazirliyinin açıqlamasında hətta emosionallığa ehtiyac olmadığı yazılıb.\nQarabağ qələbəsi yeni reallıqlar ortaya qoydu. Azərbaycan daha məğlub tərəf deyil. Ermənistan cəmiyyətinə ötəri nəzər salmaq kifayətdir. Məğlubiyyət bu ölkəni darmadağın edib, siyasi sabitlik pozulub. Məğlubiyyəti həzm edə bilmirlər. Bu mənada Azərbaycanda nikbinliyin azalması, əksinə, ön cəbhədə xidmət edən hərbçilərlə, qazilərlə bağlı ciddi problemlərin ortaya çıxması yalnız təəssüf doğura bilər.\nQələbədən sonra Azərbaycan əsgəri yaxşı münasibətə, dövlət qayğısına layiqdir. Qalib əsgərlər niyə sosial problemlər içində boğulsun ki?! Vətən üçün həyatından keçməyə hazır olan insanların maddi sıxıntı yaşaması nə dərəcədə ədalətli yanaşmadır? Başqa vaxt iri addımlarla irəliləyən nümunəvi, inkişafda olan ölkə olduğumuzu iddia etmirikmi? Hərbçiyə çatanda pul nə tez qurtardı?\nSuallar da çoxdur, problemlər də çoxdur. Torpaqların alınmasında birbaşa iştirak etmiş neçə-neçə əsgər medalsız qalıb. Xeyli qazi diqqətsizlikdən şikayətlənir. Bir çox qazi iş qabiliyyətini itirib.\nOxuyursan ki, ailənin yeganə gəlir gətirən adamı olub, daha işləyə bilmir. İndi həmin ailənin taleyi təkcə o şəxsi narahat etməməlidir. Qalib ordunun əsgəri gələcəyə böyük inamla baxmalıdır. Bu istiqamətdə sosial proqramlar zərgər dəqiqliyi ilə işləməlidir.\nProblemlər köklü həllini tapmasa, narazılıq hələ çox olacaq. Beş-on adamın pul yığması ilə əsgərin problemini həll etməzlər. Hərbçilərin maaşının azaldılması istənilən halda yolverilməzdir. Narazıları emosionallıqda qınamaqdansa, narazılığın kökünü araşdırmaq lazımdır.


“15 yaşından aşağı olan uşaqların işləməsi qadağandır”\nElmir Valehli: “Artıq uşaqlara qarşı zorakılıq ayrı-ayrı ailələrin şəxsi məsələsi, bədbəxt hadisə və ya cinayət hadisəsi kimi qəbul edilmir”\nAzərbaycanda uşaqlara qarşı zorakılığın profilaktikası, zorakılığa məruz qalmış uşaqların müəyyən edilməsi və reabiltasiyası ilə bağlı problemlər, habelə uşaq zorakılığının qurbanları, onların qarşılaşdığı problemlər və problemlərin həlli yolları ilə bağlı Azərbaycana Birgə Yardım Təşkilatının sosial işçisi Elmir Valehli ilə həmsöhbət olduq.\nE.Valehli ilk olaraq fəaliyyət göstərdiyi təşkilat haqqında oxuculara məlumat verdi: “Təşkilatımız uşaqların rifahı, səhiyyə və təhsilə yönəltməklə və Azərbaycanda sosial inkişafa nail olmaq missiyası ilə 1998-ci ildə yaradılıb. Azərbaycana Birgə Yardım Təşkilatı bir ölkədə fəaliyyət göstərməkdə ixtisaslaşmış beynəlxalq qeyri-hökumət təşkilatıdır. Təşkilatın mərkəzi qərargah işçiləri məvacib almır və o, yerli qeyri-hökumət təşkilatı kimi ölkədaxili qaydalar çərçivəsində fəaliyyət göstərir.\nTəşkilatımızın məqsədləri aşağıdakılardır:\n- Dövlət qayğısına möhtac olan uşaqların sayının azaldılması (qeyri-müəssisələşmə);\n- Müəssisələrdə qayğı səviyyəsinin yüksəldilməsi (Qayğı və Xidmət səviyyəsinin yüksəldilməsi);\n- Xüsusi ehtiyaclı uşaqlar üçün sosial xidmətlərin inkişafı.\nBiz hesab edirik ki, bütün uşaqların onlar üçün ən yaxşı şəraitdə böyüməsinə haqları var və bu, keçmiş sovet üsul idarəetməsindən yeni sistemə keçən bir ölkə üçün fərdi anlayış və uzun müddətli yanaşma tələb edir. Azərbaycana Birgə Yardım Təşkilatı təşəbbüs, informasiya və təcrübə üzərində qurulmuş novatorçu təşkilatdır. Biz öz geniş təcrübəmizdən istifadə edir və bunu Azərbaycan üçün həyata keçiriləcək model layihələr işləyib hazırlamaq üçün xarici təcrübədən yaranmış biliklə əlaqələndiririk. Azərbaycana Birgə Yardım Təşkilatı vəziyyəti bilir və Azərbaycan xalqının normal həyatına istiqamətlənmiş inkişafda əsl uzun müddətli strategiyaları həyata keçirir”.\nUşaq zorakılığı dedikdə nə başa düşülür?\nElmir Valehli mövzuya “uşaq zorakılığı dedikdə nə başa düşülür?” məsələsindən başladı. Həmsöhbətimiz deyir ki, uşaq zorakılığı dedikdə uşaqlara əsasən psioxoloji və fiziki zorakılıq nəzərdə tutulur: “Məsələn, ölkəmizdə uşaq əməyinin istismarı hallarına rast gəlinir. Hər birimiz gün ərzində müxtəlif işlərdə çalışan uşaqlara rast gəlirik. Uşaq əməyindən müxtəlif sahələrdə, xüsusən də xidmət sahələrində daha çox istifadə edilir. Qanunvericilik və Azərbaycanın tərəfdar çıxdığı beynəlxalq sənədlər isə uşaq əməyindən istifadəni qadağan edir. Ölkə qanunvericiliyi yaşı 15-dən az olan şəxslərin işləməsinə icazə vermir. 15-18 yaşlı uşaqların işləməsinə icazə verilsə də, qanunvericilik həmin uşaqlara əmək münasibətlərində güzəştlər, imtiyazlar və əlavə təminatlar nəzərdə tutur. Bu güzəştlərin, imtiyazların və əlavə təminatların müəyyən edilməsi isə ayrı-seçkilik hesab olunmur. Yaşı 18-dən az olan işçilərin normadan artıq ağır əşyaların qaldırılması və bir yerdən başqa yerə daşınması işlərinə cəlb edilməsi qadağandır. Bu normalar Əmək Məcəlləsi ilə müəyyən edilib. Belə işçilərin əməyinin tətbiqi qadağan olunan, əmək şəraiti zərərli və ağır olan istehsalatların, peşələrin (vəzifələrin), habelə yeraltı işlərin siyahısı Nazirlər Kabineti tərəfindən təsdiq edilib. Azərbaycanın milli qanunvericiliyi uşaq əməyinə münasibətdə ümumbəşəri norma və prinsipləri özündə əks etdirir, uşaq əməyi ilə bağlı qanunvericiliyin tələblərinə əməl olunmasına dövlət nəzarəti gücləndirilib”.\n“Bu, dövlətin ciddi müdaxiləsini tələb edən bir qüsurdur”\nAzərbaycana Birgə Yardım Təşkilatının əməkdaşı bildirdi ki, Azərbaycanda uşaqlara qarşı zorakılıqla mübarizə sahəsində həm dövlət səviyyəsində, həm vətəndaş cəmiyyətində önəmli işlər görülür: “İlk növbədə qeyd etmək lazımdır ki, uşaqlara qarşı zorakılıq son zamanlar yüksək sosial status əldə edib. Artıq uşaqlara qarşı zorakılıq ayrı-ayrı ailələrin şəxsi məsələsi, bədbəxt hadisə kimi və ya cinayət hadisəsi kimi qəbul edilmir. Bu sosial sistemin dövlət tərəfindən ciddi müdaxiləsini tələb edən bir qüsurudur. Məsələ ilə bağlı dövlətin bir neçə istiqamətdə fəaliyyəti mövcuddur. İlk növbədə bu, uşaqların həyatını və sağlamlığını təmin edəməsinə yönəldilmiş ümumi xarakterli proqramlardır.\nQeyd edim ki, “Sağlamlıq imkanları məhdud uşaqlara və sosial təhlükəli vəziyyətdə olan yetkinlik yaşına çatmayanlara sosial xidmət göstərilməsi sahəsində əlavə tədbirlər haqqında” 09 Yanvar 2013-cü il tarixində Azərbaycan Respublikası Prezidentinin Sərəncamı var. Eləcə də, uşaqlarla bağlı 2012-ci ildə Prezidentin “Uşaq hüquqlarına nəzarət qaydaları ilə bağlı” sərəncamı var. Sonra, Əmək və Əhalinin Sosial Müdafiəsi Nazirliyi ilə Ailə, Qadın və Uşaq Problemləri üzrə Dövlət Komitəsi arasında “Uşaq əməyinin istismarının qarşısının alınması sahəsində Birgə Tədbirlər Planı”nı (2013-2015-ci illər) imzalanıb. Onu da bildirim ki, Təhsil Nazirliyi tərəfindən "Azərbaycan Respublikasında dövlət uşaq müəssisələrindən uşaqların ailələrə verilməsi (de-institusionalizasiya) və alternativ qayğı Dövlət Proqramı (2006-2015-ci illər)"nın icrası həyata keçirilir. Bu Dövlət Proqramı Nazirlər Kabinetinin 13 yanvar 2010-cu il tarixli qərarı ilə reallaşdırılır.\nGörülən və görüləcək işlər nəticəsində məlum olur ki, uşaqların rifahının yüksəldilməsi ilə bağlı məsələlər hökumətin və cəmiyyətin daim diqqət mərkəzindədir. Uşaq zorakılığına qarşı cəmiyyətin hər bir fərdinin üzərinə böyük məsuliyyət düşür. Uşaqlara qarşı zorakılığın qarşısının alınmasında valideynlərlə yanaşı bir çox dövlət qurumu, hətta müəllimlərin də məsuliyyəti var. Zorakılıq şahidi olanlar da buna biganə qalmamalıdırlar. Zorakılığın qurbanı olanlar da onlara qarşı baş vermiş hadisələrə qarşı polis orqanları, uşaq qaynar xəttinə məlumat verməlidir. Bunun üçün də ilk növbədə uşaqlar bu barədə məlumatlı olmalı, xəbər verməkdən çəkinməməlidirlər. Məktəbdəki müəllimələr bu məsələlərdə xüsusi həssaslıq göstərməlidirlər. Amma təəssüf ki, hələ də insanlar bu məsələlərə çox laqeyd yanaşır”.\n“Uşaqlarla söhbət nəticəsində məlum oldu ki...”\nElmir Valehli bildirir ki, uşaq hüquqlarının müdafiəsi sahəsində işləri davam etdirilir: “Bu sahədə hökumət və qeyri-hökumət təşkilatıları fəaliyyət göstərir. Buna baxmayaraq araşdırmalar nəticəsində məlum olur ki, uşaqlar hər hansı cinayət və zorakılıq, o cümlədən, ailədaxili zorakılıq, cinsi, fiziki və psixoloji zorakılıq, zorlanmaya və ya təcavüzə məruz qalırlar. Eləcə də, işgəncə, məcburi yerdəyişmə, döyülmək kimi faktlar da var. Uşaqların istismarı, o cümlədən, əməyin istismarı mövcuddur.\nAraşdırmalarımız göstərir ki, valideynlərinin və ya digər yaxın şəxslərin itkisindən psixoloji sarsıntı keçirən uşaqlar da yox deyil. Həmyaşıdları tərəfindən təzyiqlə üzləşən uşaqlar da uşaq zorakılığının qurbanlarıdırlar. İnsan və uşaq hüquqlarının pozulmasından stres keçirən uşaqların şikayətini eşitmişik. Uşaqlarla söhbət nəticəsində məlum olub ki, müxtəlif hadisələr nəticəsində yaranmış emosional pozğunluq və sosial disadaptasiyadan əziyyət çəkən uşaqlar dövrümüzün acı gerçəkliklərindən biridir”.\n“Televiziyalardakı zorakılıq səhnələri uşaqların psixologiyasını pozur”\nElmir Valehli bildirir ki, televiziyalarda nümayiş olunan zorakılıq səhnələri uşaqların psixologiyasını pozur: “Azərbaycan telekanallarında uşaqların psixologiyasını korlayan zorakılıq səhnələri artıb. Məsələn “Səni Axtarıram” verlişinidə azyaşlıları təsir altına salırlar. Bu və bu kimi verilişlərdə azyaşlı uşaqlar sual-cavab olunur, sanki məhkəmə qarşısına çıxarılıblar. Uşaqlar belə verilişlərdə təsir altında olurlar. Mütləq şəkildə fikirlərini düzgün izah edə bilmirlər. Uşaq çıxılmaz vəziyyətə düşür və nə baş verdiyini anlamır. Bu əslində onlara qarşı çox ciddi təzyiq, zorakılıqdır. Verilişlərdə uşaqlarla indiyə qədər heç bir iş aparmamış, uşaq psixologiyasını bilməyən, pedaqogikadan xəbəri olmayan kimlərinsə uşaqlarla müsahibə götürməsi qəti şəkildə qəbulolunmaz haldır.\nZorakılığa məruz qalmış uşaqların reabailtasiyası ilə bağlı maarifləndirilmə işi aparılmalı, sosial reklamlar olmalıdır. Əlbəttə bu problemin yaranma səbəblərinin qarşısını almaq üçün vasitələrdən biridir. Problemin qarşısını almaq və reabiltasiya üçün kompleks tədbirlər olmalıdır. Uşaq zorakılığının qurbanları ilə psixoloqlar, sosial işçilər, hüquqşunaslar məşğul olmalıdırlar. Uşaq zorakılığının qurbanları ilə işləyəcək mütəxəsislər azdır. Mütəxəsislərə ehtiyac var. Ali məktəblərdə bu sahədə çalışacaq mütəxəsislər hazırlanır”.\nHəmsöhbətimiz deyir ki, zorakılığın qurbanı olan və küçə uşaqları ilə bağlı sığınacaqlar mövcuddur, amma onların sayının az olması təəssüf doğurur. Onun sözlərinə görə, ölkənin regionlarında da sığınacaqlar fəaliyyət göstərmir. Elmir Valehli bunu regionlarda qeyri-hökumət təşkilatlarının fəaliyyətinin arzuolunan səviyyədə olmaması ilə əlaqələndirdi. O, regionlarda reabiltasiya mərkəzlərinin fəaliyyət göstərdiyini də bildirdi.


8 güneyli fəalın həbsi qüvvədə qaldı\n12 Sentyabr 2014 20:51\nŞərqi və Qərbi Azərbaycan vilayətlərinin apelyasiya məhkəmələri daha öncə Təbriz və Mahabad İnqilab Məhkəmələrinin 8 güneyli fəala qarşı çıxardıqları həbs hökmlərini qüvvədə saxlayıb.\nTeleqraf.com “Amerikanın səsi”nə istinadən məlumat verir ki, hökmlərə görə, 5 qoşaçaylı və 3 təbrizli fəal 91 gündən 3 ilə qədər həbsə məhkum olunub.\nFars mətbuatında verilən xəbərlərə görə, Hüseyn Əli Məhəmmədi, Taha Kirmani, Rəsul Rəzəvi, Daryuş Əndəlibiyan, Həbib Mənafi Azər, Cavad Sudbər, Yusuf Muxtari və Muxtar İbrahimi “rejimə qarşı təbliğat aparmaq”, “Pantürkist fəaliyyətləri” və “qanunsuz qruplara üzvlük” də ittiham edilib.\nGüney Azərbaycan Televiziyası təbrizli fəalların Traktorsazi futbol komandası ilə bağlı fəaliyyətlərinə görə həbs olunduqlarını bildirir.\nRooz Online-ın yaydığı məlumata görə, qoşaçaylı fəallar isə ötən ilin dekabr ayında İranda Qərbi Azərbaycan vilayətinin Qoşaçay (Miyandab) şəhərində Azərbaycan Milli Hökumətinin ildönümünü qeyd etdikləri üçün mühakimə ediliblər.\nQərbi Azərbaycan apelyasiya məhkəməsinin çıxardığı hökmə görə, Daryuş Əndəlibiyana qarşı çıxarılan 9 ay, Həbib Mənafi Azər, Cavad Sudbər, Yusuf Muxtari və Muxtar İbrahiminin isə 3 ay və bir gün həbs hökmləri qətiləşib.


MATC.AZ: “Qrupun taleyi həll olunmayıb” - Rıza Çalımbay\n30 Oktyabr 2020, 11:45\nAvropa Liqasının qrup mərhələsinin 2-ci turu çərçivəsində İsrailin “Makkabi” klubuna 1:2 hesabı ilə məğlub olan “Sivasspor”un baş məşqçisi Rıza Çalımbay oyundan sonra açıqlama verib.\nMatc.az xəbər verir ki, “Qarabağ”la eyni qrupda mübarizə aparan Türkiyə klubunun çalışdırıcısı, oyundan razı qaldığını bildirib:\n“Oyunun qırılma nöqtəsi penalti epizodu idi. Komandamla qürur duyuram. Heyətə baxsaq, çox seçimimizin olmadığını görərik. Ehtiyatda 5-6 futbolçumuz vardı. Oyunumuzla, mübarizəmizlə məğlubiyyətə layiq deyildik. Bu oyunun haqqı 3 xal idi. Qrupun taleyi həll olunmayıb. Bu komandanı səfərdə məğlub edə bilərik. Bizim heç bir komandadan qorxumuz yoxdur. Hələ heç bir şey itirməmişik”.\n“Qarabağ” qrup mərhələsində “Sivasspor”, “Vilyarreal” və “Makkabi” ilə birlikdə mübarizə aparır.\n27 Noyabr 2020, 21:32\n27 Noyabr 2020, 13:34\n27 Noyabr 2020, 10:55\n27 Noyabr 2020, 10:34\n“Hoffenhaym”, “Arsenal” və “Lester Siti”\n27 Noyabr 2020, 02:00\n“Sivasspor” əks-hücumlarda təhlükəli idi” -\n27 Noyabr 2020, 01:14\n“Sivasspor”un prezidenti “Qarabağ”a təşəkkür\n27 Noyabr 2020, 01:00\n27 Noyabr 2020, 00:55\n27 Noyabr 2020, 00:49\n“Komandamla qürur duyuram” - Rıza\n27 Noyabr 2020, 00:39


Gizlilik Siyasəti | ANKO FOOD MACHINE CO., LTD.\nHome » Gizlilik Siyasəti\nEffektiv tarix: 2018-05-25\nANKO Food Machine Co., Ltd.("Şirkət") hər bir müştərinin məxfilik hüquqlarına və maraqlarına hörmətlə yanaşır. Şirkət şəxsi məlumatlarınızı ədalətli və qanuni şəkildə emal edərkən prinsiplərə əməl edəcəkdir. Şəxsi məlumatların qorunmasına çox ciddi yanaşırıq. Məlumatınızı nə vaxt saxladığımızı, hansı məlumatları saxladığımızı və necə ötürdüyümüzü və istifadə etdiyimizi bilmənizi istəyirik. Saytımız vasitəsi ilə bizə təqdim etdiyiniz şəxsi məlumat\n("Sayt") vasitəsilə verdiyiniz zaman könüllü olaraq təqdim etdiyiniz şəxsi məlumatları toplaya və saxlaya bilərik. Şəxsi məlumatların növlərinə aşağıdakılar daxil ola bilər:\n• Şirkət adı, əlaqə adı, iş adı, şirkətin veb saytı, ölkə, iş növü, e-poçt, telefon nömrəsi, faks nömrəsi, ünvan.\n• Saytda təqdim etdiyiniz məzmuna daxil edə biləcəyiniz digər şəxsi məlumatlar.\nBir veb saytın brauzerinizə göndərə biləcəyi və sonra sisteminizdə saxlaya biləcəyi məlumat elementi olan "çerez" adlı bir texnologiya var. Saytımızın bəzi səhifələrində peçenye istifadə olunur ki, saytımıza qayıtdıqda sizə daha yaxşı xidmət edə bilək. Brauzerinizi bir çerez aldığınız zaman sizi xəbərdar edəcək şəkildə qəbul etməyinizə qərar verə bilərsiniz.\nVeb saytımıza daxil olduqda məlumat toplamaq və saxlamaq üçün Track ID (çərəzlər) istifadə edirik; məlumat Amazon Veb Xidmətlərində (AWS) qeyd olunur və brauzerinizi və ya cihazınızı müəyyənləşdirmək üçün istifadə olunur.\nCookie kompüterinizə zərər vermir və heç bir virus ehtiva etmir. Cookies veb saytımızı daha rahat, səmərəli və etibarlı etməyə kömək edir. Cookies kompüterinizdə saxlanan və brauzeriniz tərəfindən saxlanılan kiçik mətn sənədləridir. Kukilərdən istifadə bizə müəyyən xüsusiyyətləri təmin etməyə imkan verir və veb saytlara daxil olmağınızla bağlı məlumat verir.\nGoogle Analytics ilə veb analiz\nŞirkət saytın təkmilləşdirilməsi üçün istifadəçi fəaliyyətini təhlil etmək üçün Google Analytics-dən istifadə edir. Məsələn, istifadəçilərin axtardıqları ortalama axtarış sayı, istifadəçilərin axtardıqları açar sözlər, ölkələr və dillər kimi məcmu nümunələrə baxmaq üçün Google Analytics Cookies-dən istifadə edə bilərik. Veb saytın funksionallığı və təcrübəsini necə inkişaf etdirmək barədə məlumat əldə etmək üçün bu cür təhlildən istifadə edə bilərik. Google Analytics'in Məxfilik Siyasətinə müraciət edə bilərsiniz: https://policies.google.com/technologies/cookies.\nDigər Texnologiyaları toplanan Sizin Məlumat\nCookies Bundan başqa, biz istifadəçi təcrübə və məlumat aşağıda toplanması xidmətlərin ümumi keyfiyyətini yaxşılaşdırmaq üçün digər texnologiyalardan istifadə:\n[site ziyarətçi] ziyaret edilen web (URL)\n[site ziyarətçi] IP ünvanı\n[sayt ziyarətçisi] İnternet bağlantısı cihaz markası, modeli və OS\n[sayt ziyarətçisi] İnternet bağlantısı cihazı brauzeri, qətnamə, rəng\n[sayt ziyarətçisi] GeoIP\n[saytın ziyarətçisi] ISP.\nşirkətimizdən necə istifadə etdiyimiz məhsullarımız və ya digər məlumatlarımız haqqında məlumat verəcəkdir. alınan sorğular əsasında peşəkar məlumat. Sizin açıq bir razılığınız və ya qanuni bir əsas olmadan, şəxsi məlumatlarınız və ya araşdırma tarixiniz bu Məxfilik Siyasətində göstərilən hüdudlardan kənar üçüncü şəxslərə ötürülmür. Məlumatın bir hissəsi veb saytın düzgün işləməsini təmin etmək üçün toplanır. Ziyarətçilərin saytdan necə istifadə etdiklərini təhlil etmək üçün digər məlumatlardan istifadə edilə bilər.\nŞirkət saytımızdan istifadə barədə məlumatı etibarlı sosial media, reklam və analitik tərəfdaşlarımızla bölüşəcəkdir. Üçüncü tərəflər, şirkət veb saytlarından və internetdəki başqa yerlərdən məlumat toplamaq və ya almaq üçün çerezlərdən, veb-mayaklardan və digər saxlama texnologiyalarından istifadə edə bilər və bu məlumatları ölçmə xidmətləri, hədəf reklamları vermək və saytdakı trafikləri təhlil etmək üçün istifadə edə bilər.\nQanunla icazə verildiyi kimi, hər zaman saxlanılan şəxsi məlumatlarınız, mənşəyi, qəbuledicisi və məqsədləri barədə pulsuz məlumat vermək hüququnuz var. işlənmişdir. Bu məlumatın düzəldilməsi, ötürülməsi, bloklanması və ya silinməsi hüququnuz var. Bizimlə əlaqə saxlaya bilərsiniz (anko@anko.com.tw) şəxsi məlumatlarınız mövzusunda əlavə suallarınız varsa qanuni bildirişimizdə verilən ünvandan istifadə edərək istənilən vaxt istifadə edə bilərsiniz. Bütün toplanmış məlumatlar 24 ay ərzində Amazon Veb Xidmətlərində (AWS) saxlanılır və hər ay mütəmadi olaraq silinir.\nŞəxsi məlumatlarınız Amazon Veb Xidmətlərində (AWS) saxlanılır. AWS, CISPE Üzvlüyünü və Buludda Məlumat Qoruması üçün İlk Davranış Kodeksinə uyğunluğunu elan edir.\nŞirkət məhsulları və xidmətlərindəki üçüncü tərəf əlaqələri\nBu paraqraf hər hansı bir bağlantı ziyarət edərkən və ya üçüncü tərəflərin təqdim etdiyi hər hansı bir xidmətdən istifadə edərkən təqdim olunur, lütfən, üçüncü tərəflərin verdiyi məxfiliklə əlaqəli bəyanatlara müraciət edin.\nŞirkət məhsulları və xidmətləri üçüncü tərəf veb saytlarına bağlantılar ehtiva edə bilər. Xahiş edirəm unutmayın ki, şirkət təhlükəsizlik, məxfilik praktikası və bu üçüncü tərəf saytlarının materiallarına cavabdeh deyil. Veb saytlarımızı tərk etdiyiniz zaman xəbərdar olmağı və həmin üçüncü tərəf saytlarının məxfilik bəyanatlarını diqqətlə oxumağı tövsiyə edirik. Bu Məxfilik Siyasəti yalnız Şirkət məhsullarına və xidmətlərinə şamil olunur.\ntəhlükəsizliyi İnternet bağlantısını etibarlı saxlamaq və iki sistem arasında göndərilən hər hansı bir həssas məlumatı qorumaq üçün cinayətkarların ötürülən məlumatları, o cümlədən potensial şəxsi məlumatları oxumalarını və dəyişdirmələrini maneə törətmək üçün standart təhlükəsizlik texnologiyasından SSL və ya HTTPS standart texnologiyasından istifadə edirik.\nBu Məxfilik Siyasətindəki dəyişikliklər\nMəlumat məxfiliyimizdəki dəyişiklikləri əks etdirmək və tətbiq olunan qanun və qaydalara tabe olmaq üçün bu məxfilik Siyasətini yeniləyə bilərik. Hər hansı bir maddi dəyişiklik edərsə, e-poçtla (hesabınızda göstərilən e-poçt ünvanına göndərilir) və ya dəyişiklikin qüvvəyə minməsindən əvvəl bu veb saytdakı bir bildiriş vasitəsi ilə xəbərdar edəcəyik.\nŞəxsi məlumatlarınızı necə qorumağınız barədə suallarınız varsa, bizə müraciət edin:\nŞirkət Adı:ANKO Food Machine Co., Ltd.\nƏlaqələndirici Şəxs: Miss Kuo


Bibinin madonna servizi mübarəkdir, Qvami! - İki sahil\n14 iyul 2020 08:41 Bütün xəbərlər Haqqımızda Əlaqə\n20 avqust 2019 10:27\nYazıçı-jurnalist Qvami Məhəbbətoğlu. Bu adı və soyadı mətbuatda tez-tez görmək olar. Hər dəfə də onu tanıyanlar imzanı görən kimi üzlərində təbəssüm yaranır. Özü qaradinməz təsiri bağışlasa da yazılarında incə və güclü yumor hiss olunur. Saysız-hesabsız məqalələrin və bir neçə kitabın müəllifi olan Qvami Məhəbbətoğlu sözün təsir gücündən ustalıqla istifadə etməyi, onu yerli-yerində, zərgər dəqiqliyi ilə işlətməyi bacarır.\nQələm yoldaşımızın üçüncü kitabı - “Bibimin madonna servizi”ni vərəqlədikcə novellaların, hekayələrin, satirik şeirlərin, lətifələrin sərlövhələri diqqəti cəlb edir. Maraqlı olduğu üçün oxucu kitabı əlindən yerə qoymadan oxuyub başa çatmaq istəyir. “Çıxhaçıxlar”, “Zarafat eləmirəm”, “Ekrana çıxmaq azarı”, “CV verəndə cavan idim”, “Bizim ölçü vahidimiz”, “Bibimin madonna servizi” və digər novellalarında yazıçı müasir dövrdə də davam edən köhnəliklərin qalıqlarını, avamlığı, digər neqativ halları tənqid atəşinə tutur.\nArtıq yazı-pozuda püxtələşmiş Qvaminin iti müşahidə qabiliyyəti, həyatı dərindən bilməsi, gördüklərini və eşitdiklərini ümumiləşdirməsi, öz yazıçı fantaziyasından yerində istifadə etməsinin nəticəsidir ki, ortaya oxunaqlı, mənalı və ibrətverici əsərlər çıxarır. Qvami ətrafındakılardan eşitdiyi hadisələri özünün yazıçı süzgəcindən keçirməkdə, onları “duzlayıb” mənalı gülməcə şəklinə salmağın ustasıdır desək, səhv olmaz. “Bibimin madonna servizi”ndə kənddə ömür sürən ixtiyar Gülçəmən bibi illərlə alıb saxladığı bahalı servizin fincanından bir dəfə də istifadə etmir, servizi bəzək əşyası kimi qoruyub saxlayır. Son nəfəsində toxtamaq üçün ona həmin fincanlardan birində bir qurtum su verirlər, amma bibi o bir qurtum suyu da içə bilmir, canını tapşırır.\nBurada müəllif mənzərəni sanki rəssam fırçası ilə çəkərək onu elə təqdim edir ki, oxucuda ikili təəssürat yaranır: bilmir ki, gülsün, ya heyfsilənsin.\n“CV verəndə cavan idim” novellası isə müasir mövzuya həsr olunub. Cavan, təhsilli, bacarıqlı, bir neçə dil bilən oğlan məşhur müəssisədə işə düzəlmək üçün “CV” verir, yəni özü haqqında ətraflı məlumat. Günlər, aylar keçir, oğlan onu çağırmadıqlarını görüb ayda bir dəfə həmin müəssisəyə gedib nəticəni öyrənmək istəyəndə hər dəfə ona deyirlər: Tələsməyin, özləri dəvət edəcəklər. Bu minvalla illər keçir. Nəhayət, illərin birində müəssisənin müdiri oğlanı qəbul edir. Oğlan bütün suallara qaneedici cavab verir. Amma sonda müdir bildirir ki, yaşı iyirmi beşi keçdiyinə görə onu işə götürə bilməzlər. Oğlan bildirir ki, axı mən bura “CV” verəndə iyirmi beş yaşım yox idi. Amma müdirin üzü daşa dönür və çiyinlərini çəkərək, yəni “mən heç nə edə bilmərəm” işarəsini verir və qapını göstərir. Zəmanəmizin antipodlarını satira atəşinə tutaraq ifşa etmək, onların bürokratçılığına, yekəbaşlığına incə yumorla gülmək Məhəbbətoğlu yaradıcılığının leytmotivini təşkil edir.\nQvami Məhəbbətoğlu uzun illərdir ki, həm jurnalist, həm də yazıçı kimi məhsuldar işləyir. Tanınmış ədəbiyyatçılar, ədəbi tənqidçilər və sadə oxucular onun qələmindən çıxan əsərlərə böyük dəyər verirlər. Qələm dostumuz altmışıncı - yubiley yaşını yenicə qeyd edib, necə deyərlər, qocalığın cavanlığına, cavanlığın qocalığına qədəm qoyub. 60 yaşı və yeni kitabı münasibətilə Qvamini təbrik edir, ona ədəbi yaradıcılığında yeni uğurlar arzulayırıq!


“İdeyadan məqaləyə: tədqiqat mövzusunu necə seçməli?” mövzusunda təlim\nUNEC-də “İdeyadan məqaləyə: tədqiqat mövzusunu necə seçməli?” mövzusunda təlim keçirilmişdir. Professor-müəllim heyəti, doktorant və dissertantları üçün Elmi fəaliyyətin təşkili və idarə edilməsi departamenti tərəfindən təşkil edilmiş təlim QS beynəlxalq reytinq mövqeyinin yaxşılaşdırılması məqsədilə tədbirlər planı çərçivəsində keçirilmişdir.\nGiriş nitqi ilə çıxış edən Beynəlxalq əməkdaşlıq departamentinin Strateji inkişaf şöbəsinin müdiri Turan Süleymanov təlimin zəruriliyi barədə danışmışdır. Daha sonra EFTİ departamentinin əməkdaşı Şəfa Əlizadə hər həftə SCOPUS indeksli konfranslar haqqında məlumatların saytda yerləşdirilməsi, ingilis dili maneəsinin aşılması məqsədi ilə seçilmiş məqalələrin tərcüməsinin təmin olunması və gələcəkdə bu elmmetrik bazaya daxil olan məqalələrin çap etdirilməsi imkanları haqqında geniş məlumat vermişdir.\nMəruzəçi Xətai Alıyev ideyanın formalaşdırılması, ideyanın saflaşdırılması və ilkin tədqiqat planının hazırlanması haqqında geniş məlumat vermişdir. Təlimdə iştirak edən professor-müəllim heyəti tərəfindən məruzə böyük maraqla dinlənmişdir. Təlim qarşlıqlı şəkildə müzakirələr və disskusiyalar əsasında davam etmişdir.


Gecə-gündüz işləyən “moyka”lar: Narazı sakinlər şikayətini kimə bildirməlidir? | İnter Press\n22 İyun 2022, 19:24\nGecə-gündüz işləyən “moyka”lar: Narazı sakinlər şikayətini kimə bildirməlidir?\nİnsanların sıx yaşadığı ərazilərdə onlara vacib olan obyektlərin olması mühüm məsələdir. Lakin evində rahat dincəlmək istəyən, körpəsi, yaşlısı, xəstəsi olan insanlar urbanizasiya problemlərinin qurbanı olurlar.\nİnterpress.az xəbər verir ki, sözügedən əraziləri ən yaxşı obyekt, biznes yeri görən sahibkarlar da sui-istifadə edərək qaydaları pozmaqdan çəkinmirlər. El deyimi ilə desək, “moyka” yəni avtoyuma məntəqələrinin sahibləri kimi.\nBizim.media-ya müraciət edən bir çox vətəndaş yaşadığı evlərin yaxınlığında olan bu məntəqələrin onlara narahatlıq yaratdığını bildiriblər.\nŞikayətçi Aynur Babayeva da həmin narazı şəxslərdən biridir.\nO, açıqlamasında bildirib ki, evlərinin yaxınlığındakı avtoyuma məntəqəsinə nəzarət yoxdur və bu onları narahat edir:\n“Yaşadığımız binanın arxasında 50 qəpiklik “moyka” quraşdırıblar. Ona pul salaraq maşını təmizləyirsən. Əksəriyyətiniz bilirsiniz ki, bu “moyka”lar gecə-gündüz işləyir. O da azmış kimi gətirib tozsoran da qoydular. Şikayət etdikdən sonra, gecə 12-dən səhər saat 5-6-ya qədər fəaliyyətini dayandırmışdılar. Biz evdə səsdən otura bilmirik. Üstəlik maşınını yuyan şəxslər binanın qarşısında mahnılara səs verərək, maşın silirlər”, – deyə qeyd edən şikayətçi problemin həlli üçün kimə müraciət edəcəklərindən xəbərsizdirlər.\nHüquqşünas Əsabəli Mustafayev qeyd edir ki, sakinlər şikayətlərini bildirməkdə rahatdırlar və bu qaydalar qanunvericiliklə də təsbit olunub:\n“Qanunvericiliklə təsbit olunub ki, yaşayış məntəqələrinə yaxın ərazilərdə fəaliyyət göstərən obyektlər müəyyən qaydalara riayət etməlidir. Həmin müəssisələr ətraf mühiti çirkləndirməməli və sakinlərin yaşayışına maneə yaratmamalıdır.\nƏks təqdirdə, vətəndaş Fövqəladə Hallar Nazirliyinə müraciət etməlidir. Bu zaman qurum tərəfindən obyektlərdə yaradılan səs-küy, narahatlıqla bağlı yoxlanışlar aparılmalıdır. Qanun pozuntusu aşkarlanarsa, barələrində inzibati xətalar törətməkləri ilə bağlı protokol tərtib edilə bilər. Əgər sakinlərin narazılığı çirkləndirmə ilə bağlıdırsa, bu zaman rayon icra hakimiyyətinə müraciət etməlidirlər”, – deyə Ə.Mustafayev bildirib.


"Bunu üç xal hesab etmək olar" - Riçard Qadze - Sonxeber.net\n"Bunu üç xal hesab etmək olar" - Riçard Qadze\nTarix: 11 Noyabr 2019 00:20\n"Zirə"nin futbolçusu Riçard Qadze Azərbaycan Premyer Liqasının 11-ci turunda səfərdə "Qarabağ"la 1:1 hesablı heç-heçə etdikləri matçdan sonra Qol.az-ın da müxbirinin iştirak etdiyi brifinqdə jurnalistlərin suallarını cavablandırıb.\n- İlk növbədə öz komanda yoldaşlarımı bu nəticə münasibəti ilə təbrik edirəm. Həqiqətən də yaxşı xarakter göstərdik. Unutmayaq ki, çox çətin rəqibə qarşı oynayırdıq. Qazanılan bu xala görə bütün komandanı təbrik edirəm.\n- Bu 1 xalı "Zirə" üçün 3 xal hesab etmək olar?\n- Sırf mənim düşüncəmə əsasən, 3 xal kimi hesab etmək olar. Çünki ikinci hissədə geridönüş etdik. Komandamızın 1:0 hesabı ilə məğlub durumda olmasına baxmayaraq, ikinci hissədə bərabərlik qolunu vura bildik. Düşünürəm ki, ikinci qolu da vura bilərdik. Fürsətlərdən faydalana bilməsək də, görüşü heç-heçə ilə bitirməyimiz təqdirəlayiqdir.\n- İkinci dəfə "Zirə"yə qayıdışınız çox yaxşı alınıb. Qollar vurursunuz, məhsuldar ötürmələr edirsiniz. Bəlkə, komandaya gəlməkdə gecikmisiniz?\n- Həqiqətən də bu, mənim üçün yaxşı haldır. İlk növbədə "Zirə"yə öz minnətdarlığımı bildirirəm ki, məni yenidən komandaya dəvət etdilər. Gəldiyim anda heç də formada deyildim. Demək olar ki, 3 ay futboldan kənarda qalmışdım. Məşqçi bu gün mənə etimad göstərirsə, ona təşəkkür edirəm. Çalışıram ki, onun etimadını doğruldum.\n- Beqoviç kimi tanınmış qapıçıya qol vurmaq necə bir hissdir?\n- Bilirsiniz, bu, sadəcə mənim cəhdim idi. Mən hücumçuyam. Evdə olduğum günlərdə futbol izləyirəm. Beqoviçin addımını irəli atdığı anda bir az gözləsəydim, artıq qol vurmağa gecikmiş olacaqdım. Anında fürsətdən istifadə edib, dəyərləndirdim.\n- "Qarabağ" nə qədər güclü rəqib olsa da, onu məğlub edən komandalar olub. "Zirə" isə bu 4 ildə "Qarabağ"ı uda bilməyib. Sensasiyaya imza atmaq üçün nə çatmır?\n- Bütün müsahibələrimdə bunu təsdiqləmişəm ki, "Qarabağ" həqiqətən də əla komandadır. Onlara qarşı oynamaq çətindir. Artıq 3 mövsümdür ki, eyni şeylərlə qarşılaşıram. Amma "Qarabağ" yaxşı olmaqda davam edir. Düşünürəm ki, bu gün onlardan 1 xal almaq belə bizim adımıza təqdirəlayiqdir.\n- Bizim çempionatda bombardirin cəmi 5 qolu var. Sizin aktivinizdə isə 2 qol var. Çempionatın və ya "Zirə" tarixinin bombardiri olmaq kimi fikirlər şəxsi planınızda varmı?\n- Mənim üçün şəxsi tutulların bir o qədər də önəmi yoxdur. Buraya "Zirə"yə kömək etmək üçün gəlmişəm. Komandamın hədəfləri daha öndə gəlir, nəinki öz şəxsi titullarım. Qol vururamsa, komandama kömək edirəm. Qol vurmayanda da çalışıram.\n11 Noyabr 2019 00:20 17 İdman qol.az\n11 Noyabr 2019 00:20 17\nEtiketlər: Bunu üç xal hesab etmək olar Riçard Qadze


"Azərbaycan donor ölkəyə çevrilib"\naccess_time14/01/2020 19:03 folder_openİqtisadiyyat\nAydın Hüseynov: “İndiki halda Azərbaycan iqtisadi inkişaf baxımından heç kimdən, heç bir beynəlxalq maliyyə qurumundan, heç bir ölkədən asılı deyil”\n"Keçən il iqtisadi sahədə böyük müsbət nəticələr əldə edilmişdir. Bu nəticələr göstərir ki, bizim siyasətimiz düşünülmüş siyasətdir. Hesab edirəm ki, Azərbaycan 2019-cu ildə iqtisadi sahədə qarşıda duran bütün vəzifələri uğurla icra etmişdir”.\nBunu yanvarın 13-də Prezident İlham Əliyev 2019-cu ilin yekunlarına həsr olunmuş müşavirədə giriş nitqində deyib. Ölkə başçısı bildirib ki, təkcə rəqəmlərə baxanda demək kifayətdir ki, 2019-cu il iqtisadi inkişaf baxımından ölkəmiz üçün uğurlu olmuşdur:\n“Dünya Bankı Azərbaycanı 20 ən islahatçı ölkə siyahısına salmışdır, bu, böyük nailiyyətdir. Bu, onu göstərir ki, ölkəmizdə aparılan köklü islahatlar aparıcı beynəlxalq qurumlar tərəfindən də təqdirlə qəbul edilir. Deyə bilərəm ki, bütövlükdə 2019-cu il dərin islahatlar ili olmuşdur - həm siyasi, iqtisadi, sosial sahələrdə, həm də kadr və struktur islahatları sahələrində. Bu islahatlar inkişafımızın bundan sonra daha da uğurlu olacağına imkan verəcək, o cümlədən iqtisadi artım daha da böyük rəqəmlərlə ölçüləcəkdir”.\nYAP Siyasi Şurasının üzvü, millət vəkili Aydın Hüseynov da “Sherg.az”a açıqlamasında qeyd edib ki, ölkəmiz özünün uğurlu inkişafını əsasən daxili imkanlar hesabına təmin edir. Onun sözlərinə görə, bu gün güclü iqtisadiyyat Azərbaycanın hərtərəfli inkişafının, milli maraqlar üzərində qurulan prinsipial siyasətinin təməlində dayanan əsas amildir:\n“Son 16 ildə Azərbaycanın dövlət siyasətində iqtisadi inkişafla bağlı məsələlərin prioritetliyi təmin edilib. Bunun da nəticəsi olaraq respublikamızda yüksək rəqabət qabiliyyətinə malik iqtisadiyyat formalaşıb. İndiki halda Azərbaycan iqtisadi inkişaf baxımından heç kimdən, heç bir beynəlxalq maliyyə qurumundan, heç bir ölkədən asılı deyil. Beynəlxalq reytinq agentliklərinin dəyərləndirmələrinə görə artıq Azərbaycanın özü donor ölkəyə çevrilib.\nSon 16 ilin göstəriciləri ölkəmizin Prezident İlham Əliyev tərəfindən innovativ əsaslı güclü iqtisadiyyat quruculuğu ilə bağlı qarşıya qoyulan strateji hədəfə doğru inamla irəlilədiyini bir daha təsdiqləyir. 2004-cü ildən bəri bütün dünya üzrə Ümum Daxili Məhsul istehsalının artımında ən yaxşı göstəricilərdən biri 3 dəfədən çox olmaqla məhz Azərbaycanda qeydə alınıb. Qürurverici haldır ki, rəqabətqabiliyyətliliyinə görə Azərbaycan iqtisadiyyatı MDB məkanında birinci yerə yüksəlib. Azərbaycan özünün iqtisadi inkişafını 2019-cu ildə yüksək səviyyədə davam etdirib.\nBu il də davam etdirəcək. Dövlət başçısının da vurğuladığı kimi, bir neçə il bundan əvvəl dünya bazarında neftin qiymətinin kəskin şəkildə aşağı düşdüyü dövrdə respublikamızda iqtisadi sahədə çox ciddi addımlar atıldı və beləliklə də, ölkədə milli iqtisadiyyatda tarazlığa nail olundu. Məlumdur ki, respublikamız yeni şəraitdə dövlət başçısının siyasi iradəsinə uyğun olaraq neftdənkənar iqtisadiyyatın üstün inkişafının təmin olunmasını hədəfləyib. Respublikamızda qeyri-neft sektorunda istehsal və ixrac imkanlarının artırılması güclü şəkildə təşviq olunur.\nMəhz getdikcə artan siyasi və maddi dəstək tədbirlərinin məntiqi nəticəsidir ki, ötən il iqtisadiyyatımızda ən yaxşı inkişaf göstəriciləri məhz qeyri-neft sektorunda qeydə alınıb.\nBelə ki, 2019-cu ildə qeyri-neft iqtisadiyyatımız təqribən 3,5 faiz artıb. O cümlədən kənd təsərrüfatında 7 faizdən çox artıma nail olunub. Qeyri-neft sənayesinin dinamik inkişafı xüsusilə sevindiricidir. İlin əvvəlindən bəri bu sahədə təxminən 14 faiz artıma nail olunub ki, bu da dünya rekordu sayıla bilər”.\n18:45 - ABŞ-da son sutkada COVID-19-a 130 485 yoluxma qeydə alınıb, 1769 nəfər ölüb


Azərbaycan Avropa İttifaqı və ona üzv olan ölkələrlə genişmiqyaslı enerji və nəqliyyat layihələri həyata keçirir\n2021-10-09 16:59:04 208\nMüstəqil Azərbaycanın xarici siyasətində dünya ölkələri ilə münasibətlərin daha da genişləndirilməsi, eyni zamanda Avropa İttifaqı ilə əməkdaşlığın inkişaf etdirilməsi mühüm istiqamətlərdəndir. Şərq-Qərb nəqliyyat kommunikasiya dəhlizinin yaradılması, iqtisadi və siyasi islahatların aparılması, infrastrukturun inkişaf etdirilməsi sahəsində ölkəmiz Avropa İttifaqı ilə əlaqələrini daha da möhkəmləndir, diplomatik münasibətlər, qarşılıqlı hörmət və maraq prinsipləri əsasında qurduğu əlaqələri gündən-günə inkişaf etdirir. Bütün beynəlxalq və regional məsələlərə münasibətdə norma və prinsiplər çərçivəsində ayrı-ayrı dövlətlər və təşkilatlarla bərabərhüquqlu və qarşılıqlı əlaqələrə üstünlük verən Azərbaycan Avropa İttifaqı kimi nüfuzlu qurumla siyasi, iqtisadi, o cümlədən enerji, ticarət, investisiyalar və digər sahələrdə də əməkdaşlıq edir.\n1996-cı il aprel ayının 22-də Lüksemburqda Avropa İttifaqı və Azərbaycan Respublikası arasında ticarət, sərmayə, iqtisadiyyat, qanunvericilik, mədəniyyət, immiqrasiya və qeyri-qanuni ticarətin qarşısının alınması sahəsində əməkdaşlığı nəzərdə tutan “Tərəfdaşlıq və Əməkdaşlıq Sazişi” imzalanmışdır. Ümummilli lider Heydər Əliyev tərəfindən imzalanan Sazişin 1999-cu ilin iyun ayında qüvvəyə minməsi ölkələr arasında siyasi dialoq, ticarət, sərmayə, qanunvericilik, elm və mədəniyyət sahəsində qarşılıqlı əlaqələrin həyata keçirilməsində mühüm rol oynamışdır. Azərbaycan 2004-cü ildə isə Cənubi Qafqaz dövlətlərinin siyasi, iqtisadi cəhətdən Avropa dəyərlərinə yaxınlaşmasını sürətləndirmək məqsədi daşıyan “Avropa qonşuluq siyasəti”nə qoşulmuş, 2006-cı ildə Azərbaycan Respublikası ilə Avropa İttifaqı arasında enerji məsələləri üzrə strateji tərəfdaşlığa dair Anlaşma Memorandumu imzalanmışdır.\n2008-ci ildə Avropa İttifaqının “Şərq tərəfdaşlığı” proqramına qoşulan Azərbaycan 2009-cu ildən bu proqram çərçivəsində əməkdaşlığı daha da genişləndirmiş və yeni mərhələyə qədəm qoymuşdur.\n2018-ci ilin iyul ayında Avropa İttifaqı ilə Azərbaycan Respublikası arasında qəbul olunmuş “Tərəfdaşlıq prioritetləri” adlı mühüm sənəddə Azərbaycanın ərazi bütövlüyü, suverenliyi və sərhədlərinin toxunulmazlığına dəstək ifadə olunmuş və hər iki tərəfin bu prinsiplərə sadiqliyi həmin sənəddə öz əksini tapmışdır. Azərbaycanın xarici siyasətində əldə etdiyi uğur kimi dəyərləndirilən bu sənədlər ölkəmizin Avropaya inteqrasiya olunmasında, həmçinin diplomatik fəaliyyətdə tarixi əhəmiyyət kəsb etmişdir. Eyni zamanda, Azərbaycanın Avropa İttifaqına üzv olan 9 ölkə ilə strateji tərəfdaşlıq bəyannamələrinin qəbul edilməsində bu sənədlər mühüm rol oynamışdır.\nAvropa İttifaqı üçün strateji əhəmiyyətə malik olan Azərbaycan Avropa İttifaqı və ona üzv olan ölkələrlə genişmiqyaslı enerji və nəqliyyat layihələri həyata keçirir. Möhkəm təməl üzərində qurulan əsas ticarət tərəfdaşlığı Azərbaycanın ticarət əlaqələrinin 40 faizinin Avropa İttifaqı ilə qurulmasında bir daha özünü göstərir. Belə ki, ötənilki ticarət dövriyyəsi 9,5 milyard ABŞ dolları olan ölkəmizin Avropa İttifaqına üzv dövlətlərə ixracının həcmi 6,8 milyard ABŞ dolları təşkil etmişdir. Bununla yanaşı, Aİ-yə üzv dövlətlərdən 1700-dən çox şirkətin Azərbaycanda fəaliyyət göstərməsi üzv dövlətlərlə əlaqələrin yüksək səviyyədə olmasının və iqtisadi fəaliyyətin nümunəsidir. Bu gün Avropa İttifaqına üzv dövlətlərin üçdəbiri Azərbaycanı strateji tərəfdaş hesab edir ki, bu da ilk növbədə gənc, müstəqil Azərbaycan dövlətinin nailiyyəti və eyni zamanda gələcək strateji əlaqələrin möhkəmləndirilməsində mühüm mərhələdir.\nAvropa İttifaqı ilə Azərbaycan arasında iqtisadi, siyasi, energetika və s. sahələrdə mövcud olan münasibətlər uğurla inkişaf etdirilir. Bu baxımdan Avropa İttifaqının Cənubi Qafqaz regionunda əsas tərəfdaşı olan Azərbaycan Xəzər dənizinin qaz resurslarının Cənub Qaz Dəhlizi vasitəsilə Avropa İttifaqı bazarına çatdırılmasında həlledici rol oynayır. Belə ki, 2006-cı ildə enerji sahəsində imzalanmış Strateji Tərəfdaşlıq üzrə Anlaşma Memorandumu bu sahədə ikitərəfli əməkdaşlığın bünövrəsini qoymuşdur. Qanunvericiliyin uyğunlaşdırılması, təchizat və tranzit sistemlərinin gücləndirilməsi, enerji səmərəliliyi, texniki əməkdaşlıq və təcrübə mübadiləsi sahəsini müəyyənləşdirən Memorandum Azərbaycan-Avropa İttifaqı enerji əməkdaşlığı sahəsində tarixi sənəd kimi qəbul olunur. Cənub Qaz Dəhlizi Xəzər dənizi, Mərkəzi Asiya və Orta Şərq qaz resurslarının Avropa bazarına gətirilməsində və Aİ-nin enerji təhlükəsizliyinin genişləndirilməsində əhəmiyyətli rol oynayır.\nEyni zamanda, İslam ölkəsi olmasına baxmayaraq, dünyəviliyini, tolerantlığını hər zaman qoruyan Azərbaycan Avropa və Asiyanın quru və hava yollarının kəsişməsində yerləşməklə Avropanı daha çox cəlb edir.\nBu ilin iyul ayında Azərbaycana işgüzar səfərə gələn Avropa İttifaqı Şurasının prezidenti Şarl Mişel və Azərbaycan Prezidenti İlham Əliyev birgə mətbuat konfransında bəyanatlarla çıxış etmişlər. Ölkə başçımız İlham Əliyev prezident Ş.Mişelin Azərbaycana səfərini tərəfdaşlığın yüksək göstəricisi kimi qiymətləndirmiş və bütün sahələrdə əməkdaşlığın gündən-günə inkişaf etdiyini vurğulamışdır: “Gündəliyimizin mühüm hissəsi sözsüz ki, enerji təhlükəsizliyi ilə bağlıdır və burada biz yalnız böyük nailiyyətləri, mən deyərdim ki, tarixi nailiyyətləri xüsusilə Cənub Qaz Dəhlizi Layihəsinin tamamlanmasını qeyd edə bilərik. Ötən ilin sonuncu günündə həqiqətən də tarixi əhəmiyyət kəsb edən hadisə baş verdi. Cənub Qaz Dəhlizinin sonuncu - dördüncü seqmenti olan Trans-Adriatik kəməri artıq istismara verilib. Yanvarın 1-dən bu günədək Azərbaycandan Avropa İttifaqına üzv dövlətlərə, xüsusilə İtaliya, Yunanıstan və Bolqarıstana 3 milyard kubmetrdən çox təbii qaz ixrac olunub. Əlbəttə ki, Avropa bazarına ixrac olunacaq təbii qazın həcmi artacaq”.\nPrezident İlham Əliyev çıxışı zamanı Cənub Qaz Dəhlizinin həmçinin enerji təhlükəsizliyi layihəsi olduğunu vurğulamış, Avropa İttifaqı və Azərbaycanın rəhbərliyi altında Məşvərət Şurasının bu layihənin uğurla həyata keçirilməsində mühüm rol oynadığını diqqətə çatdırmışdır. Belə ki, 33 milyard ABŞ dollarından çox investisiya yatırılmış Cənub Qaz Dəhlizi vasitəsilə Avropa istehlakçıları etibarlı xam neftlə təmin olunur. Aİ-nin qaz təchizatçısı kimi Azərbaycanın potensialı gündən-günə artır ki, bu da tərəfdaşlığımızın daha da etibarlı və möhkəm olmasına zəmin yaradır.\nAzərbaycan tranzit mövqeyinə görə Avropa İttifaqının Şərq-Qərb nəqliyyat konsepsiyasının əsas ölkələrindən biridir. Region üçün sülhün, sabitliyin inteqrasiyanın qarantına çevriləcək Zəngəzur dəhlizi regionda yaradılan yeni nəqliyyat imkanları hesabına Avropa və Asiyanın daha sıx birləşməsinə, bu məsələdə regionun geosiyasi əhəmiyyətinin artmasına da səbəb olacaq.\nTarixi Azərbaycan ərazisi olan Zəngəzurdan keçəcək kommunikasiyalar bölgənin tranzit xəritəsinə mühüm yeniliklər gətirəcək. Rusiya, Çin, İran, Avropa İttifaqı və digər ölkələr üçün də regionda yeni nəqliyyat imkanlarının yaradılması, strateji əhəmiyyət kəsb edən Zəngəzur dəhlizinin effektiv nəqliyyat infrastrukturuna çevrilməsi xarici şirkətlərin regiona sərmayə yatırmaq istəklərini də əhəmiyyətli dərəcədə artıracaq. Zəngəzur dəhlizinin istifadəyə verilməsi Türkiyədən başlayaraq, quru yol xətti ilə Azərbaycana, daha sonra Xəzər dənizi vasitəsilə Orta Asiya ölkələrinə çıxış imkanlarının yaranmasını təmin edəcəkdir.\nAzərbaycan-Avropa İttifaqı münasibətləri hər şeydən əvvəl bərabərhüquqlu və qarşılıqlı surətdə faydalı əməkdaşlığa əsaslanır. Bu gün Azərbaycan, Şərq və Qərb, eyni zamanda Şimal və Cənub nəqliyyat dəhlizinin yaradılmasında, həm də Avropanın enerji təhlükəsizliyinin təmin olunmasında əhəmiyyətli rol oynayır. Bakı-Tbilisi-Ceyhan layihəsi üzrə Avropa İttifaqı ilə əməkdaşlıq edən Azərbaycan enerji sahəsində də strateji əməkdaşlığın gözəl nümunəsini nümayiş etdirir.\nLakin bu əməkdaşlığa kölgə salan məqam isə demokratik prinsiplərdən, insan hüquqlarından, qanunun aliliyindən bəhs edən Avropa İttifaqının Azərbaycana qarşı cinayətlər törətmiş Ermənistana 2,6 milyard avro maliyyə paketinin verilməsini təsdiqləməsidir. Avropa İttifaqı ilə tərəfdaşlığı xarici siyasətinin əsas prioritetlərindən biri hesab edən, Avropa İttifaqının əsas ticarət tərəfdaşlarından olan Azərbaycan torpaqlarının 30 illik işğalı dövründə erməni vandalizmi ilə üzləşməsinə baxmayaraq, Avropa İttifaqının işğalçı dövlətə yardım vəd etməsi Aİ ilə Azərbaycan arasında münasibətlərin əhəmiyyətinə, ikitərəfli əlaqələrin inkişaf perspektivinə xələl gətirə bilər.\nİspaniyanın EFE informasiya agentliyinə müsahibəsi zamanı ölkə başçısı İlham Əliyev demişdir: “Bizə məlumdur ki, Avropa İttifaqı Ermənistan üçün 2.6 milyard avro həcmində iqtisadi yardım paketinin hazırlanması prosesindədir. Bu proses artıq başa çatmış da ola bilər. Əlbəttə, bizim gözləntimiz ondan ibarətdir ki, həmin həcmdə məbləğ eyni şərtlərlə Azərbaycana da təklif edilsin. İstər qrant, istərsə də kredit – burada bərabərlik olmalıdır. Çünki işğaldan əziyyət çəkmiş olan ölkə bizik. Bizim 10 min kvadratkilometr sahəyə malik olan, tamamilə dağıdılmış ərazimiz, yüzlərlə şəhər və kəndlərimiz var. Bu səbəbdən biz, əlbəttə ki, həmin iqtisadi yardım paketinin qeyri-balanslı olmasına dair öz narahatlığımızı ifadə etdik. Hazırda biz Avropa İttifaqı ilə təmaslarımızı davam etdiririk və onlardan bizə iqtisadi dəstəklə əlaqədar təklif gözləyirik. Avropa İttifaqı çox iş görə bilər. Biz bu imkanlardan istifadə etməyə hazırıq və Avropa İttifaqına dürüst vasitəçi kimi etibar edirik”.\n30 illik işğaldan milyardlarla avro ziyan çəkmiş ölkəyə deyil, Qarabağı yer üzündən silmiş işğalçı dövlətə 2,6 milyard avro həcmində iqtisadi yardım təklif edilməsi demokratik prinsiplərdən deyil, əksinə ikili standartlardan xəbər verir. İşğaldan azad olunmuş ərazilərində nəhəng layihələr həyata keçirən, şəhərlər və kəndlər, qəsəbələr salan, hava limanları, yollar tikən, minalanmış əraziləri minalardan təmizləmək üçün külli miqdarda vəsait sərf edən Azərbaycana da ən azından eyni həcmdə məbləğ təklif olunmalıdır. Avropanın enerji təhlükəsizliyində önəmli rol oynayan Azərbaycana münasibətdə Avropa İttifaqı dürüst olmalı, erməni lobbisinin və Avropadakı ermənipərəst dairələrin təzyiqinə baxmayaraq, münasibətləri dostluq, qonşuluq istiqamətində inkişaf etdirməlidir.


Xəbərlərin siyahısı: 22.05.2018 » GundemXeber İnformasiya Portalı\nGundemxeber.biz » Xəbərlərin siyahısı: 22.05.2018\nOktay Gülalıyev çoxsaylı sualları cavablandırır!\nTarix: 22-05-2018, 23:20 Bölmə: GündəmXəbər / Manşet Oxunub: 340\n''Dostlar, Klassik Xalq Cəbhəsi Partiyasının sədrliyinə (KXCP) namizədliyimi irəli sürdükdən sonra partiya daxilində və kənardan mənə çox saylı suallar ünvanlanır. Vəd etdiyim kimi həmin sualları cavablandırmağa çalışacam. Bütün fəaliyyətimi şəffaflıq, aşkarlıq prinsiplərinə uyğun qurmağa çalışdığımdan həmin suallara burdan, açıq cavab vermək\nTarix: 22-05-2018, 21:30 Bölmə: Ölkə / Cəmiyyət Oxunub: 123\nSəməd Seyidovun mandatı əlindən alındı -AŞPA\nTarix: 22-05-2018, 20:08 Bölmə: Siyasət Oxunub: 108\nAvropa Şurası Parlament Assambleyası (AŞPA) korrupsiyada şübhəli bilinən deputatlar barәdә sanksiya qәrarı verib.\nƏhəd Abıyev Binəqədi rayonu ilə bağlı mövqeyini açıqladı\nTarix: 22-05-2018, 20:06 Bölmə: Ölkə / Bölgə Oxunub: 142\nƏhəd Abıyevin Bakı şəhərinin Binəqədi rayonuna icra hakimiyyətinin başçısı təyin olunacağı barədə yayılan xəbərlərə rəsmi reaksiya gəlib.\nPrezidentin iradlarına məhəl qoymayan direktor iş başında\nTarix: 22-05-2018, 20:02 Bölmə: GündəmXəbər / Manşet Oxunub: 753\n"Gündəm Xəbər"in ötən saylarında “Göygöl Xəqani kənd uşaq musiqi məktəbi korrupsiya bataqlığında batır" başlıqlı məqalə dərc olunmuşdu. Son zamanlar Göygöl Xəqani kənd uşaq musiqi məktəbində baş verənlər, bitməyən qovğalar, məmur özbaşınalığı ilə bağlı redaksiyamızın ünvanına dayanmadan daxil olan, o cümlədən Qərb üzrə bölgə müxbirimizin əldə\nTarix: 22-05-2018, 15:58 Bölmə: Ölkə / Cəmiyyət Oxunub: 165\nTarix: 22-05-2018, 15:41 Bölmə: Ölkə / Cəmiyyət Oxunub: 189\nBu gün Bakı şəhər İcra Hakimiyyətinin başçısı postuna təyinat ola bilər.\nTarix: 22-05-2018, 15:37 Bölmə: Dünya Oxunub: 103\nRusiya İstintaq Komitəsi hazırda həbsdə olan killer Cambulat Madayevə qarşı adam öldürməyə cəhd maddəsi ilə cinayət işi qaldırıb. Virtualaz.org Rusiya KİV-lərinə istinadən xəbər verir ki, Madayevin öldürmək istədiyi şəxs azərbaycanlı biznesmen İzmir İsmayılovdur. Qətlin sifarişini verən isə Çeçenistanın Ukraynadakı nümayəndəliyinin keçmiş rəhbəri\nTarix: 22-05-2018, 15:30 Bölmə: GündəmXəbər / Manşet Oxunub: 326\nBakının Xəzər rayonundan Redaksiyamıza bir sıra məlumatlar daxil olub. Həmin məlumatlarda bildirilir ki, rayonun bütün qəsəbələrində tikilən çoxsaylı obyektlər icra başçısına məxsus olduğundan digər sahibkarların fəaliyyətinə qanunsuz müdaxilələr olur. Bununla yanaşı Xəzər rayonunda torpaqların qanunsuz satışı, sənədlərin saxtalaşdırılması və\nTarix: 22-05-2018, 15:27 Bölmə: Maqazin Oxunub: 141